Тошкентда 20 ёшли қиз 9-қаватдан тушиб кетиб, вафот этди. Унинг ота-онаси қайнонаси ва куёвини айбламоқда – Газета.uz\nТошкентда 20 ёшли қиз 9-қаватдан тушиб кетиб, вафот этди. Унинг ота-онаси қайнонаси ва куёвини айбламоқда\nТошкентнинг Чилонзор туманида 20 ёшли қиз 9-қаватдан тушиб кетиб, вафот этди. Бош прокуратура аёл эҳтиётсизлик оқибатида тушиб кетганини маълум қилди. Бироқ қизнинг ота-онаси унинг ўлимида қайнонаси ва куёвини айбламоқда. Ҳолат юзасидан суриштирув харакатлари олиб борилмоқда.\n19 июл 2021, 16:27 Жамият\n20 июнь куни Тошкентнинг Чилонзор туманида аёл киши кўп қаватли уйнинг 9-қаватидан тушиб кетиб, воқеа жойида ҳалок бўлгани ҳақида хабарлар тарқалган эди. Бош прокуратура матбуот хизматининг Daryo`га маълум қилишича, аёл эҳтиётсизлик оқибатида тушиб кетган.\nҚизнинг қайнонаси марҳума 9-қаватдан тасодифан тушиб кетганини маълум қилган. Унинг онаси Нодира Холиқова эса Human.uz`га марҳуманинг оилавий ҳаёти ҳақида гапириб берди. У қизи Эъзоза Озодова (2001 йилда туғилган) ўз жонига қасд қилмаганини таъкидлади.\nОнанинг сўзларига кўра, 2019 йил июль ойида марҳумани асли шаҳрисабзлик бўлган, Тошкент шаҳрида истиқомат қилувчи оилага турмушга беришган. Таъкидланишича, «оилавий ҳаётнинг биринчи кунлариданоқ эр ўзининг одобсиз одатлари, шу жумладан гиёҳванд моддаларни истеъмол қилишини билиб олган қизини уришни бошлаган». Келин бу ҳақда қайнонасига хабар берган, қайнона куёвнинг отасига айтишни ваъда қилган. «Куёвнинг ўзи турмуш ўртоғи билан турмуши, одатлари тўғрисида очиқчасига гапирган», — дейди Нодира Холиқова.\nУнинг қўшимча қилишича, қизи 11 ойгача ҳомиладор бўлолмаган.\n«Ўтган йилнинг март ойи бошида карантин пайтида унинг қайнонаси Туркияга учиб кетган, аммо бундан олдин у ўғлининг хонасида максимал овоз ёзиш вақти 25 соат бўлган диктофон қўйиб кетган», — деди марҳумнинг онаси.\nНодира Холиқова, шунингдек, қизининг қайнонаси доимий равишда «унга босим ўтказган, унга тинчлик бермаган, янги турмуш қурганларнинг ётоқхонасига тақиллатмасдан кириб келган, келинининг одоб-ахлоқи ва жоҳиллиги» ҳақида гапириб келган. Унинг сўзларига кўра, Эъзоза Озодова пиширишни яхши билар эди, аммо «қайнонаси унга ўргатмаган ва янги оиласининг ҳаётини тушунтирмаган 50 ёшли аёлга нисбатан тажрибасиз эди».\n«Мен айтдим, майли, у ерда яшама дедим, у эса „йўқ, онажон, мен ўз ўрнимни бошқасига бериб юборадиган қиз эмасман“, деб жавоб берди. У мард қиз эди», — деди марҳуманинг онаси.\nУнинг таъкидлашича, бир мунча вақт ўтгач, қизи ҳомиладор бўлган, беш ойдан сўнг эса у кўричак билан оғриб, операция қилинган, аммо ўшанда ҳам она боролмаган.\n«Жанжаллар тўхтамади. Улар уни „таракансан“ деган. Қизимга ота-онанг ҳам керак эмас», — деб айтишган. Қиз шу йилнинг май ойида қўшнисининг телефони орқали унга қўнғироқ қилиб, шикоят қилган, аммо «шунда ҳам у ўз жонига қасд қилишни хоҳлайман, деб айтмаган».\n«У ўзини ўлдирмаган, уни яхши калтаклаганлар, қизим ҳушини йўқотган. Улар бу ҳақда айтиб беришидан қўрқишган, шунинг учун улар қизимни ташлаб юборганлар. Уларнинг айтишича, дераза ойнаси синиб, у йиқилиб тушган. Қизим тўққизинчи қаватдан йиқилиб ўлмаган. Тўққизинчи қаватдан йиқилган одам титилиб кетиши керак. Мен ҳаммадан сўрадим. У ўнг томони билан йиқилиб тушган, гўё кимдир шу томонга урилгандек, боши ҳам синмаган. Кўзлар, қулоқлар, бурун аввалги каби гўзал бўлиб қолган. Қизимнинг қўли синган, фақат ўнг томони синган», — деди она кўз ёшлари билан.\n«Тарқалган гапларга кўра, қизим болага овқат тайёрлаш учун кирган экан. 10−15 дақиқадан кейин қайнонаси ундан хавотир олиб кирганмиш. Нима учун хавотирланади? Кирганида қизим деразада турган экан. Бу қайнонасининг айтиши бўйича гаплар», — дея қўшимча қилади марҳуманинг онаси.\nТаъкидланишича, бошқа жойларда айтилган гапларда «пардани сураётган вақтда беҳосдан тушиб кетган экан». «Нима учун суради пардани ярим кечаси? Бу ишонарли гапми?» — дея қўшимча қилади у.\nНодира Холиқова қайнона ва куёв жазога тортилишини хоҳлаётганини билдирди.\nБош прокуратура матбуот хизмати раҳбари Ҳаёт Шамсутдиновнинг маълум қилишича, айни пайтда мазкур ҳолат юзасидан суриштирув ҳаракатлари олиб борилмоқда. Суриштирув давомида видеоёзувда кўрсатилган важлар ҳам ўрганиб чиқилиши таъминланади.\n«Газета.uz» 3 195


ЎЗБЕКИСТОН РЕСПУБЛИКАСИ ОЛИЙ СУДИҒАРАЗ НИЯТ ТОВЛАМАЧИГА ҚИММАТГА ТУШДИ from\nҒАРАЗ НИЯТ ТОВЛАМАЧИГА ҚИММАТГА ТУШДИ\nЭл орасига ёмон гап тарқалдими, бас, одам ўзини оқлаб олиши жуда мушкул кечади. Чунки узунқулоқ гаплар чувалашгандан чувалашади. Оқибатда, киши, гарчи айбсиз бўлса-да, юзи қора бўлиб қолиши ҳеч гап эмас. Шунинг учун ҳам, кимнингдир айбсиз кишини тамагирлик ниятида ёмонотлиққа чиқаришга уринишини асло кечириб бўлмайди.\nЎша куни Отажон (исм-шарифлар ўзгартирилди) Зарнигорга қўнғироқ қилиб, кечки пайт учрашишга келишиб олганди. Аслида улар бир-бирига кўнгил қўйган, тез орада тўйлари бўлиши керак эди.\nҚисқаси, ўша кун улар Жиззах шаҳридаги «Нурбек» ресторанида тамадди қилишгач, кўчага чиқишди. Зарнигор онасига тегишли «Ласетти» русумли автомашинани ўзи ҳайдаб келган экан. Улар автомашинада шаҳар чеккасига, Алишер Навоий номидаги сувдан фойдаланувчилар уюшмаси ҳудудига етиб боришгач, фермер хўжалиги дала майдони ёнида тўхташади.\nУлар автомашинада суҳбатлашиб ўтиришганди. Бир чоғ, кутилмаганда автомашинанинг эшиги шахт билан очилиб, қандайдир нотаниш кимса важоҳат билан уларга юзланади.\n— Мен фермер хўжалиги раиси бўламан, исмим Аслиддин, — дейди у важоҳат билан. — Бу ерда нега ўтирибсизлар? Ахлоқсиз ишлар қиляпти, деб ҳозир профилактика инспекторини чақираман.\nОтажон шоша-пиша автомашинадан тушиб, шунчаки гаплашиб ўтиришгани айтиб, Аслиддинни тинчлантиришга уринади. Лекин Аслиддин сира муросага келмайди. Аксинча, у ҳозир профилактика инспекторига хабар беришни, кейин уларни ички ишлар идорасига олиб кетишни, ота-оналарини ҳам у ерга чақиришни айтиб, пўписа қилишдан тийилмайди. Шундан сўнг Отажон илтимосга ўтади.\nҚиз билан бир-бирларига кўнгил қўйгани, яқинда тўйлари бўлишини, профилактика инспекторини чақирса, шарманда бўлишини, келгусида қурадиган турмушига бу ёмон таъсир кўрсатишини, Зарнигорнинг номига доғ тушишини айтиб, уни бу йўлдан қайтаришга уринди.\nАммо унинг илтимос-у, ялиниб-ёлвориши зое кетади, А. Қўшбоқов сира муросага келай демасди. Ахийри, ночор қолган О. Ботиров фермер хўжалиги раисидан мақсад-муддаоси нима эканлигини сўрайди.\n— Ана, энди ўзингга келдинг, — дейди А. Қўшбоқов. — Аввал тилхат ёзасан. Сўнгра мени рози қилсанг, қолганини кейин ўйлаб кўраман.\nОтажон ноилож унга 100 АҚШ доллари таклиф қилади. Аслиддин бунга кўнмайди, 200 АҚШ доллари берасан, дейди. Кейин эса, улар шу яқин орадаги дўконга бориб, тилхат ёзиш учун қоғоз олиб келишади. Аслиддиннинг айтиб тургани бўйича Отажон тилхат ёзади.\nАслиддин эса, тилхат билан бирга Отажоннинг фуқаролик паспортини олиб қолади. Эртага соат ўнда 200 АҚШ доллари олиб келишини, шундан сўнг фуқаролик паспорти билан тилхатни қайтариб беришини айтади.\nОтажон эртаси куни далага келса, А.Қўшбоқов уни кутиб турган экан.\nОтажон 200 АҚШ доллари топа олмаганини айтиб, 100 АҚШ долларига рози бўлишини сўрайди. «Йўқ, — дейди Аслиддин, — 100 АҚШ долларинг 800 минг сўм бўлади, шундайми? Майли, сен бир миллион сўм олиб кел!».\nОтажон яна пул тополмаётганини айтиб, зорланади. Шундан сўнг Аслиддин бироз юмшайди: «Майли, бир соат ичида 100 АҚШ доллари олиб келасан», дея шарт қўяди.\nБўёғини эшитсангиз, ўша куни эрталаб Отажон вилоят ички ишлар бошқармасига бориб, рўй берган воқеа юзасидан ариза ёзганди.\nБошқармада икки нафар холис иштирокида Отажонга овоз ёзиш мосламаси беришганди. Ўз навбатида, Отажон Аслиддин билан учрашгач, ўрталаридаги сўзлашувни ёзиб олганди.\nОтажон сўзлашувни ёзиб олгач, яна вилоят ички ишлар бошқармаси биносига қайтиб келади. Бошқармада минг сўмлик купюраларнинг 16 донасига махсус воситаларда ишлов берилади. Шундан сўнг Отажон 800 минг сўмни олиб, товламачи А. Қўшбоқовга қўнғироқ қилиб, бораётганидан хабардор қилади.\nБуни қарангки, жиноятга қўл ураётган одам барибир талвасага тушар экан. Аслиддин ҳам товламачилик йўли билан олаётган пулни қўлига ушлашга чўчийди. Отажонга пул солинган целлофан пакетни ғўза қатор орасини кўрсатиб, ўша жойга қўйишни буюради. Шундан сўнг у О. Ботировга фуқаролик паспортини қайтариб беради. Тилхатни эса, йиртиб ташлайди. Аммо орадан бир неча дақиқа ўтиб, ҳуқуқни муҳофаза қилувчи орган ходимлари томонидан у ашёвий далиллар билан ушланади.\nШу ўринда товламачи А. Қўшбоқовнинг шахсига ойдинлик киритадиган бўлсак, жабрланувчи О. Ботиров ва гувоҳ З. Тўраевага ўзини таништирганидек, у ушбу фермер хўжалигининг раиси эмас, балки оддий ишчи эди. Товламачилик билан ўзганинг мулкини эгаллашга бўлган ғараз нияти уни ана шундай қабиҳ йўлга бошлаган ва қилмиши аянчли якун топганди.\nБиринчи босқич суди судланувчи А. Қўшбоқовни товламачилик, яъни жабрланувчи ёки унинг яқин кишиси учун сир сақланиши лозим бўлган маълумотларни ошкор қилиш билан қўрқитиб, ўзгадан мулкни ёки мулкий ҳуқуқни топширишни, мулкий манфаатлар беришни ёхуд мулкий йўсиндаги ҳаракатлар содир этишни талаб қилиш ёхуд жабрланувчини ўз мулки ёки мулкка бўлган ҳуқуқини беришга мажбур қиладиган шароитга солиб қўйиш, ғараз ниятда фуқаролик паспортини эгаллашда ифодаланган айби судланувчи, жабрланувчи ва гувоҳнинг кўрсатмалари, судга оид кимёвий экспертиза хулосаси ҳамда судда текширилган ишончга сазовор бошқа далиллар йиғиндиси билан тўлиқ ўз исботини топган деб ҳисоблади.\nСуд судланувчига нисбатан жазо тайинлашда Олий суд Пленумининг 2006 йил 3 февралдаги «Судлар томонидан жиноят учун жазо тайинлаш амалиёти тўғрисида»ги қарори 5-бандига таянди.\nҚарорнинг ушбу бандида «Судлар ижтимоий хавфи катта бўлмаган, шунингдек, унча оғир бўлмаган жиноятларни содир этишда айбдор деб топилган ва жамиятдан ажратмаган ҳолда ахлоқан тузалиши мумкин бўлган шахсларга нисбатан озодликдан маҳрум қилиш билан боғлиқ бўлмаган жазо тайинлаш учун қонунда мавжуд барча имкониятлардан тўлиқ фойдаланишлари керак», деган раҳбарий тушунтириш берилган.\nБиринчи босқич суди А. Қўшбоқовни Жиноят кодексининг 165-моддаси 1-қисми ва 227-моддаси 2-қисми «а» бандида назарда тутилган жиноятларни содир этганликда айбдор, деб топди. Унинг айбига тўлиқ иқрорлиги, қилмишидан чин кўнгилдан пушаймонлиги, муқаддам судланмаганлиги, қарамоғида уч нафар фарзанди бўлиб, оилада ягона боқувчи эканлиги, жабрланувчининг даъвоси йўқлигини инобатга олди ва узил-кесил уч йил бир ой озодликни чеклаш жазоси тайинлади.\nХулоса қилиб айтганда, товламачилик қилган мақоламиз «қаҳрамон»и бировнинг ҳақи бировга татимслигини тушуниб етган бўлса, аввало унинг ўзига яхши. Зеро, тўғриликда, ҳалолликда ҳикмат кўп. Товламачилик, тамагирлик эса, инсоннинг ўзига нисбатан залолатдир.


Қўқон биринчи Халқаро ҳунармандчилик фестивали ўтказилиши арафасида Жаҳон ҳунармандлар шаҳарлари рўйхатига (World Craft City) киритилди. Бу ҳақда “Дунё” ахборот агентлиги хабар берди.\nШу муносабат билан, Жаҳон ҳунармандчилик кенгаши (World Craft Council) президенти Рози Гринлис ва Жаҳон ҳунармандчилик кенгашининг Осиё-Тинч океани минтақаси (WCC-APR) бўйича президенти Гада Хижави-Каддуми қуйидагиларни таъкидлаб ўтишди.\n“Жаҳон кенгашига берилган ариза эвазига, биз ҳунармандчилик Қўқон шаҳри маданияти ва саноатида катта роль ўйнаши ҳақидаги хулосага келдик. Қўқон ҳунармандлар шаҳарлари жаҳон ҳамжамиятида муносиб ўрин эгаллаши қувонарлидир. Қўқон рўйхатга киритилиши билан боғлиқ ўз мажбуриятларини бажариши ва бутун дунё ҳунармандлари учун умумий платформа яратиш мақсадида халқаро алмашувларни кенгайтириши, ҳунармандчилик шаҳарлари тармоғидаги бошқа шаҳарлар билан фаол ҳамкорлик қилишига умид қиламиз”, деб айтган Рози Гринлис.\nЎз навбатида, Гада Хижави-Каддуми Қўқоннинг ушбу муваффақияти учун самимий қувонч билдирган ва Ўзбекистон раҳбарияти ва халқига ўз маданий меросини сақлаши ва янада кўпайтиришида улкан зафарлар тилаб қолган.\nТаъкидлаш жоиз, Жаҳон ҳунармандлар шаҳарлари рўйхати 2014 йилдан бери мавжуд бўлиб, унга айни вақтда дунёнинг 30 шаҳри киритилган.\nЎзбекистон Республикаси “Ҳунарманд” уюшмаси 2019 йил мартидан Жаҳон ҳунармандчилик кенгашига аъзоликка қабул қилинган.\nҚўқонда жорий йилнинг 10-15 сентябрь кунлари Халқаро ҳунармандчилик фестивали бўлиб ўтади.\nДругие материалы в этой категории: « Хорижий давлатлар раҳбарлари Шавкат Мирзиёевни Қурбон ҳайит билан табрикладилар\tТОШКЕНТДА ИЛК БОР ИККИ ҚАДИМИЙ ҚУРЪОН ҚЎЛЁЗМАЛАРИ НАМОЙИШ ЭТИЛАДИ »


Андижонда ҳайдовчи ЙПХ ходимини “Spark” капотида "сайр қилдирди" - 20.06.2021, Sputnik Ўзбекистон\nЙПХ ходими “Spark” ҳайдовчисига тўхташ ишорасини кўрсатишига қарамасдан, у ходимнинг устига автомобилни бошқарган. 20.06.2021, Sputnik Ўзбекистон\nТОШКЕНТ, 20 июн — Sputnik. Андижон шаҳрида ҳайдовчи капотида ЙПХ ходимини 50-60 метр масофага судраб борди. Йўл ҳаракати хавфсизлиги бош бошқармаси (ЙҲХББ) ҳолат юзасидан муносабат билдирди.Маълум қилинишича, ҳодиса 19 июнь куни соат 19:30 ларда Бобур шоҳ кўчасида рўй берган. “Spark” ҳайдовчиси ЙПХ ходими Б.К.нинг тўхташ ишорасига бўйсунмасдан, ҳаракатда давом этган. ЙПХ ходими алоқа воситаси ёрдамида ўзидан кейинги ходимга автомобиль маълумотларини етказган. ЙПХ ходими И.Б. “Spark” ҳайдовчисига тўхташ ишорасини кўрсатишига қарамасдан, у ходимнинг устига автомобилни бошқарган. Автомобиль капотига осилиб қолган ходим тахминан 50-60 метр масофадан сўнг тушиб қолган.Ҳайдовчи ҳаракатини давом эттириб, ҳодиса жойидан кетиб қолган. ЙПХ ходими ҳолат юзасидан билдирги орқали вилоят ИИБ ЙҲХБ бошлиғига маълум қилган. Мазкур ҳолат натижасида тан жароҳати олганлар йўқ.Ҳозирда суриштирув ҳаракатлари олиб борилмоқда.\nйтҳ, андижон вилояти, йўл ҳаракати хавфсизлиги бош бошқармаси (йҳхбб)\n09:48 20.06.2021 (янгиланди: 09:51 20.06.2021)\n© Sputnik / Рамиз БахтияровДПС на посту\nЙПХ ходими “Spark” ҳайдовчисига тўхташ ишорасини кўрсатишига қарамасдан, у ходимнинг устига автомобилни бошқарган.\nТОШКЕНТ, 20 июн — Sputnik. Андижон шаҳрида ҳайдовчи капотида ЙПХ ходимини 50-60 метр масофага судраб борди. Йўл ҳаракати хавфсизлиги бош бошқармаси (ЙҲХББ) ҳолат юзасидан муносабат билдирди.\nМаълум қилинишича, ҳодиса 19 июнь куни соат 19:30 ларда Бобур шоҳ кўчасида рўй берган. “Spark” ҳайдовчиси ЙПХ ходими Б.К.нинг тўхташ ишорасига бўйсунмасдан, ҳаракатда давом этган. ЙПХ ходими алоқа воситаси ёрдамида ўзидан кейинги ходимга автомобиль маълумотларини етказган.\nЙПХ ходими И.Б. “Spark” ҳайдовчисига тўхташ ишорасини кўрсатишига қарамасдан, у ходимнинг устига автомобилни бошқарган. Автомобиль капотига осилиб қолган ходим тахминан 50-60 метр масофадан сўнг тушиб қолган.\nҲайдовчи ҳаракатини давом эттириб, ҳодиса жойидан кетиб қолган. ЙПХ ходими ҳолат юзасидан билдирги орқали вилоят ИИБ ЙҲХБ бошлиғига маълум қилган. Мазкур ҳолат натижасида тан жароҳати олганлар йўқ.


Озиш учун ТОП маълумотлар топлами - DAVOLASH\nОзиш учун ТОП маълумотлар топлами\nАвтор Davo На чтение 3 мин Просмотров 45 Опубликовано 14.03.2019\nСиз ўзингизни 5 ёки 10 кг ўн кунда озишни ҳоҳлайсизми. Энди сизда бунга имкония бор. Сизда энди бунга вақт бор. Сиз озишни тез ва диета ушламасдан тўғри қоидага роия қилишингиз керак бўлади. Агар сиз қоидага амал қилсангиз сиз уй шароитида бир ҳақтада 5 кг озиш мумкин. Биринчи қоидаси: аввал сиз йўғон ичакларни тозалаб олмиз.\nИчакдаги йиғилган “шлак” ўртача вазиндаги инсода 5-7 кг бўлиши мумкин. Ортиқча вазин инсонларда бунданда ортиқча ҳам бўлиши мумкин. уларни диета билан спорт билан ҳам йўқотиш мумкин эмас . Сизда бундай йўқотишни иложи бор.\nФақат сизда тўғри овқатланишни билиб олсангиз бас. Сиз ортиқча бўлган ёли маҳсулотлардан вос кечинг. Шунда ўз-ўзидан кераксиз ёғлар йўқолиб кетади. Бу муолажани ўнлаб инсонларда текширилган. Сиз ҳам ўзингизда текшириб кўринг . Кейин сизда ўзингизга керакли бўлган жавобларни оласиз.\nҲеч қандай диетасиз осон озиш ҳам мумкинлигини билиб оласиз. Аслида клизма ҳам фойдаси жуда катта экан. Баъзи инсон буни ўзида ноқулайлик келтишини ҳисоблайдилар. Агар сиз ўзигизда ўзгаришни ҳоҳласангиз организим соғлом бўлиши учун сиз ҳаммасига тайёр бўласиз.\nКлизма қилгандан сўнг, сизда ўзгаришлар жуда катта бўлади. Клизма вақтида ичакдаги бутун кераксиз бўлган “шлак “ лардан тозаланади. Қилинган амалиётдан сўнг сизда бир ҳафта ичида 5 кг озиш мум кин. Кийимларда ҳам ўзгаришларни кўрасиз. Бизни маҳсадимиз ҳам шунда.\nКейинги муолажамиз шундай: бунда сиз узок ваёқили вақт давомида курашасиз. Агар сизда ошқазон билан оғриётган бўлсангиз бунга қатиян ман қилинади акс ҳолда буни оҳири вой бўлади. Шундай қилиб сиз ҳар тонг оч қоринга ( 40 градус бўлган ) сувга бир қошиқ йодланган туз солиб аралаштирамиз.\nТайёр бўлган сувни технология бўйича бажарамиз . Бир стакан сувни ичиб озгина вақт ўтиб яна такрорлаймиз. Уни оғизданчиқариб ташлашингиз керак бўлади. Бунга сизда 15 дақиқа кетади.Сиз дам олиб 10 дақиқадан сўнг қайнатилган гуручни истемол қиласиз.\nБуни қилишингиз шарт. Сабаби ошқазон ичида қолган тузларни йиғиб чиқади. Шундай қилиб биз соғлиқни тиклаб оламиз. Сиз икки соат давомида сув ва бошқа суюқлик истемолқилиш мумкин эмас. Курс муъолажамиз 5 кун.\nШу кун давомида сиз таббий бўлган шифобаҳиш дамламалар истемол қилиш мумкин. Сиз анча ўзингизни енгил ҳис этасиз. уйдаги кўлакларни ўлчамларини энди ўзгартиришга тўғри келади. Бизни хохиш истакларимиз ҳам шу эди.


Тошкентдаги бокс оқшомида ўсмирлар Олимпиадаси совриндори жанг қилди\n29 май, 2021, 21:19\nЖанг кечаси давом этмоқда.\nТошкентда давом этаётган бокс оқшомидан ўрин олган 5-жанг ҳам икки ҳамюртимиз ўртасида бўлиб ўтди. Улардан бири Тимур Мержанов ҳаваскор боксда анчагина ном қозонганди.\nАйниқса, ўсмирлар ўртасида ажойиб натижаларни қайд этганди. Аниқроқ қилиб айтганда, ўсмирлар ўртасидаги жаҳон ва Олимпиадада бронза медални ҳам қўлга киритган. Хуллас, анчагина салоҳияти юқори боксчи сифатида эътироф этилади.\n79.4 кг вазн тоифасида ўз жангларини ўтказаётган Мержановнинг бу галги рақиби Ҳасан Бахтиёрбеков бўлди. 6 раунддан иборат ушбу тўқнашув икки раунд давом этди. Яъни Бахтиёрбеков учинчи раундга чиқмади ва Мержанов шу тариқа ғалаба қозонди.\nОлдинда бизни учта бир-биридан қизиқ жанглар кутиб турибди. Шундай экан бизни кузатишда давом этинг!


“Қирғизистон” партияси МСК қарори устидан судга шикоят қилади (видео)\n“Қирғизистон” партияси Сайловлар ва референдум ўтказиш бўйича Марказий комиссия (МСК) қарори устидан судга шикоят қилади. Бу ҳақда 25 август куни партия етакчиси Қанатбек Исаев баёнот берди.\n25 август куни МСК ишчи гуруҳ тавсиясига биноан партияга ҳужжатларни қайтариб берди. Ишчи гуруҳ фикрича, ҳужжатларни топшириш вақтида қонун бузилган, яъни ҳужжатлар қонунда кўзда тутилмаган субъект томонидан топширилган. Бошқача сўз билан айтганда, “Қирғизистон” партияси номидан ҳужжатларни партия ваколатли вакили бўлмаган шахс топширган.\nБунга изоҳ берган Қанатбек Исаев журналистларга бу техник камчилик эканини, «сайлов жараёнига таъсир кўрсатмаслигини» айтди. У «инсон фактор»ига эътибор қаратди ва МСК аъзоларидан «бу масалага тушиниш билан ёндашишларини» сўради. У бу масала бўйича МСК мажлисида баёнот берар экан, партия номидан ҳужжатларни МСКка топширган кишининг ваколатли шахсдан ишончномаси бўлганини билдирди.\nБироқ, МСК раиси Нуржан Шайлдабекова бунга жавобан унинг ишончномаси бўлмаганини ва24 август куни у киши МСКка ишончномани тақдим қилмаганини айтди. МСК раисининг қўшимча қилишича, қонун бўйича ҳужжатларни фақат ишончли вакилгина топшириши мумкин. Якунида МСК “Қирғизистон” партиясига ҳужжатларини қайтариб берди.\nКуни кеча, 24 август куни мазкур партия ҳужжатларини топширишда кечиккани бўйича можаро авж олди. Қонунга кўра МСК парламент сайловларида иштирок этмоқчи бўлган партиялардан ҳужжатларни 24 август соат 18:00гача қабул қилиб олиши керак. Айрим партия ва фуқоро бирлашмалари вакиллари баёнот бериб, «Қирғизстон» партияси ҳужжатларни ўз муддатида топширишга улгурмаганини билдирдилар.\nБунинг далили сифатида партия вакили 18.00гача улгурмаганини исботловчи видеоёзувни келтирдилар. Бундан ташқари ташрифлар журналида «Қирғизистон»партияси вакилининг келган вақти 17:59 дея ўзгартирилган, шунингдек, ҳужжат топширган кишининг имзоси йўқ. Бунинг натижасида «Қирғизистон» партиясининг ҳужжатларини топшириш масаласи МСКнинг ишчи гуруҳи эътиборига ҳавола қилинди.\nҚирғизистонда парламент сайловлари 2020 йил 4 октябрига белгиланган. Аввалига сайлов пойгасида иштирок этиш истагини 44 та партия билдирди. Аммо, 25 август ҳолатига кўра, МСКнинг маълум қилишича, тегишли ҳужжат ва номзодлар рўйхатини 17 та партия, жумладан «Қирғизистон» партияси топширган.


Муқаддас Саъдуллаева отасининг сўнгги ёзувларини топиб олди — фото - ShouBiz.uz\nМедиа 15:08 | 20.4.22\nМуқаддас Саъдуллаева отасининг сўнгги ёзувларини топиб олди — фото\nАктриса унда нима ёзилганини кўрсатди\nАктриса Муқаддас Саъдуллаева Instagram саҳифасида отаси Лутфулла Саъдуллаевнинг сўнгги ёзувларини кўрсатди.\nЛутфулла Саъдуллаев ўзининг бешинчи китобини ёзишни бошлаган. Унда актёрнинг «Кафанлик» деб ёзилган ҳикоясини кўриш мумкин. Ушбу ҳикояда актёрнинг ўз ҳаётидан олинган воқеа ёзилган.\n«Отам сўнгги пайтлардаги ёзувларини кўздан кечирарканман, охирги ёзган ҳикояси 5-китоби учун ‘Кафанлик’ деб ёзилганига кўзим тушди. Сўнгги ҳикоя», — деб ёзади Муқаддас Саъдуллаева.\nАввалроқ Муқаддас Саъдуллаева отаси «контракт» пулини топа олмаганда қандай йўл тутганини айтганди. Унинг сўзларига кўра, ўша вақтда отасининг ёнида ортиқча пул бўлмаган. Шунда Лутфулла Саъдуллаев уйининг телефон рақамини дорихонага сотган. Шу пулдан актрисанинг тўлов шартнома пулини тўлаган. Акаси пулни бермоқчи бўлганида, отаси қизи учун ўзи ҳаракат қилишини таъкидлаган.


Исломда воқеавий тиббиёт | Azon.uz - Ахборот-таҳлилий портал\nИслом руҳни ҳам, жисмни ҳам, жамиятни ҳам пок сақлашга чақирадиган диндир.\nЕвропада бадан ва кийимдаги кирлар барака, одамга қувват, деб эътиқод қилинган бир пайтда, ҳатто саҳрода яшаётган мусулмон ҳам таҳорат қилар, чўмилишни фарз деб биларди.\nҒусл – жанобатда, ҳайзда, ҳажда фарз бўлади; икки ҳайитда, эҳромда, жумада мустаҳаб бўлади. Пайғамбар соллаллоҳу алайҳи ва саллам айтадилар: “Жума кунининг ғусли ҳар бир балоғатга етган кишининг зиммасидадир, мисвок ҳам, имкон қадар хушбўйлик суртади” (Бухорий, Муслим ривояти).\nБаъзи фақиҳлар ғуслнинг турини ўн етти хил санаган. Бу ғуслнинг аҳамиятини кўрсатади. Ислом динида микроб кўпайиши мумкин бўлган жойларни поклашга буюрилади. Оғиз поклиги ҳақида Расулуллоҳ соллаллоҳу алайҳи ва саллам айтадилар: “Умматимга машаққат бўлмаганда ҳар таҳоратда мисвок ишлатишга буюрар эдим” (Бухорий ривояти).\nРасулуллоҳ соллаллоҳу алайҳи ва саллам сийдик ва катта хожатдан чиққан нажосатдан покланишга буюрганлар. Икки қабр ёнидан ўтаётиб, шундай деганлар: “Бу икки қабрдагилар азобланмоқда. Улардан бири сийдигидан сақланмас эди, иккинчиси эса иғво қиларди, қилаётган ишларини катта айб ҳисобламас эди” (Бухорий, Муслим ривояти).\nРасулуллоҳ соллаллоҳу алайҳи ва саллам мусулмонларни ортиқча таом ейишдан қайтарганлар: “Одам боласи қорнидан кўра ёмон идишни тўлдирмаган, унга гавдасини кўтариб турадиган луқмалар кифоя қилади, агар нафси ғолиб бўлса, учдан бири таом учун, учдан бири ичимлик учун, учдан бири нафас олиши учун” (Ибн Можа, Ибн Хиббон ривояти).\nИслом дини таом ва ичимликлар ҳалол бўлишини талаб қилади. Расулуллоҳ соллаллоҳу алайҳи ва саллам айтадилар: “Идишларнинг устини ёпинглар, мешларнинг оғзини беркитинглар” (Муслим ривояти).\nИслом дини жасадга, руҳга, жамиятга зарарли барча ифлосликларни, гиёҳванд моддалар каби маст қилувчи нарсаларни харом қилди. Расулуллоҳ соллаллоҳу алайҳи ва саллам айтадилар: “Ҳар бир маст қилувчи хамрдир, ҳар бир хамр харомдир” (Бухорий, Муслим ривояти).\nБу нарсалар харом қилиниши билан чексиз зарарларнинг олди олинди. Ахир ҳар куни дунёда минглаб автоҳалокатлар, қотилликлар, хунрезликлар маст кимсалар томонидан содир этилмоқда. Шунингдек, зино каби фаҳш ишлар харом қилингани ҳам мусулмонларнинг соғлиғи, насли ва ахлоқини сақлаб қолиш учундир. Бу эса жамиятга ҳам катта фойда келтиради. Ҳеч кимга сир эмаски, ОИТС каби касалликлар мусулмон ўлкаларда нисбатан кам учрайди. Шубҳасиз, бу Ислом шарофатидандир. Расулуллоҳ соллаллоҳу алайҳи ва салламнинг сўзлари барчага ибратдир: “Қайси бир қавмда фаҳш кенг тарқалиб, очиқча қилсалар, уларда вабо ва ота-боболари кўрмаган касалликлар тарқалади” (Ибн Можа, Байҳақий ривояти). Дарҳақиқат, ОИТС, Эбола каби касалликларни уларнинг аждодлари билмасди.\nИслом ўлимтик ейишни ҳам харом қилди. Замонавий тиббиёт эса унинг зарарларини эндигина аниқлади.\nИсломда сигарет чекиш харомдир. Чунки динимизда зарарли ва хабис (нафс жирканадиган, ўзини тортадиган) нарсалар харом қилинган. Сигаретнинг танага зарарлари бугун ҳеч кимга сир эмас.\nИслом фақат танага эмас, руҳиятга ҳам эътибор берди. Аллоҳни зикр қилишга буюриб, буни қалб хотиржамлиги қилиб қўйди, Аллоҳ Таоло айтади: “Огоҳ бўлингизки, Аллоҳни зикр этиш билан қалблар ором олур” (Раъд сураси, 28-оят).\nИслом мусулмонларни раҳмдил, гўзал хулқли, юмшоқфеъл, ширинсўз бўлишга тарғиб қилади. Табассум қилиш садақа сабабига тенглаштирилиб, муомалада одобли бўлганларга ажр ваъда қилади. Бировнинг хатосини унутиб, кечиримли бўлишга чақиради. Аллоҳ тақсимлаб берган ризққа рози бўлишнинг ажри улуғ эканини таъкидлади. Етган мусибатларга қилинган сабрга жаннат мукофоти хабарини берди. Шубҳасиз, бу мусулмонларнинг руҳиятини кўтариб, қалбига хотиржамлик бағишлайди.\nИслом кийимга ҳам эътибор берди. Аллоҳ Таоло шундай дейди: “Либосларингизни покланг” (Муддассир сураси, 4-оят). Инсонни зоҳирий покликка ундаб, уни ботиний поклик бўлган тавҳидга буюради: “Раббингизни улуғланг”.\nИслом сийдик, қон каби нарсалардан пок бўлишни, ундай кийим билан намоз ўқимоқ жоиз эмаслигини таъкидлади. Аҳмад ибн Ханбал раҳимаҳуллоҳ нажосат теккан кийим билан намоз ўқиб қўйган киши намозини бошқатдан ўқишига фатво берган: нажосат камми-кўпми – фарқи йўқ (“Масоили имом Аҳмад”).\nИслом даволанишга тарғиб қилиши билан бирга, касалликнинг олдини олишга ҳам буюради. Расулуллоҳ соллаллоҳу алайҳи ва саллам айтадилар: “Туя эгаси касал туяларини соғлом туяларга аралаштирмасин” (Бухорий, Муслим ривояти).\nЎн тўрт аср олдин мусулмонлар “карантин”ни билишган. Бу касалликнинг олдини олишнинг оддий усули ҳисобланади.\nРасулуллоҳ соллаллоҳу алайҳи ва саллам хатарли касаллардан мохов ҳақида шундай деганлар: “Мохов касалига чалинган одамдан шердан қочгандай қочинглар” (Аҳмад, Ибн Абу Шайба, Байҳақий ривояти). Вабо каби хатарли касаллик бор жойни “карантин” қилиш учун шундай деганлар: “Бир жойда вабо тарқалса, у ерга борманглар, агар ўша жойда бўлсангиз, у ердан чиқманглар” (Муслим, Аҳмад ривояти).\n637 21:00 12.10.2019


Президент Норин дарё бўйида ноёб балиқларни етиштирувчи корхонага борди\nЎзбекистон Республикаси Президенти Шавкат Мирзиёев Наманган вилоятига ташрифи давомида Учқўрғон тумани Норин дарёси бўйида жойлашган ноёб балиқ турларини ишлаб чиқариш корхонаси - “DB Group Eco” фаолияти билан танишди.\nТаъкидланишича, ҳозирда балиқ етиштириш нафақат сердаромад соҳа, балки унинг ижтимоий аҳамияти катта эканлиги инобатга олиниб, бу фаолият билан шуғулланаётган қатор тадбиркорлик субъектларига давлат томонидан субсидия ва имтиёзлар жорий этилмоқда.\nДавлат раҳбари ушбу саноат салоҳиятини ошириш, аҳоли таомномасини балиқ маҳсулотлари билан бойитиш, соҳага инновацияларни жорий этиш, тоғолди ҳудудларда интенсив усулда балиқ етиштириб, экспорт ҳажмини ошириш масалаларига кўп марта тўхталган. 2017 йилда «Ўзбекбалиқсаноат» уюшмаси ташкил этилди. Республикада жами 4000 га яқин балиқчилик хўжалиги фаолият кўрсатмоқда. Йилига 190 минг тонна балиқ маҳсулотлари етиштириляпти.\nМаълум қилинишича, мамлакат ҳудудларида интенсив усулда балиқ парваришлаш корхоналари сони ҳам ортиб бормоқда. Жумладан, 2019 йилда Наманган вилоятида балиқ етиштириш 6932 тоннани ташкил этган бўлса, 2020 йилга келиб бу кўрсаткич 20 минг тоннага етиши кутилмоқда.\n2018 йилда Президент Шавкат Мирзиёевнинг ушбу вилоятга ташрифи давомида лойиҳа сифатида тақдимот қилинган DB Group Eco корхонаси 2019 йилда ўз фаолиятини бошлади. Амалга оширилган лойиҳа қиймати 40 миллиард сўм бўлиб, шундан 28 миллиарди банк кредити, 12,5 миллиарди эса лойиҳа ташаббускори маблағидир.\nБалиқ увилдириқдан то товар ҳолатига етгунига қадар 1—1,5 йил вақт давомида парваришланади. Корхона тасарруфидаги 5 гектар жойда увилдириқ ва чавоқлар етиштириш учун ёпиқ сув ҳавзалари ҳамда 66 та очиқ ҳовузлар барпо этилган. 100 та иш ўрни яратилган. Корхона тўлиқ ишга тушгач, 2000 тонна балиқ чавоғи етиштириш имконига эга бўлади. Айни вақтда форель музлатилган ҳолда, шунингдек, совуқ ва иссиқ дудланган, филе ва кам тузланган ҳолатда ички бозорга чиқарилмоқда.\n«Аҳоли учун бундай ноёб балиқ турлари ҳамёнбоп бўлиши керак. Бунинг учун эса балиқнинг озуқа-емини ишлаб чиқаришни маҳаллийлаштириш зарур. Таннарх тушсагина бозори чаққон бўлади, одамлар дастурхонига балиқ етиб боради, тадбиркор учун ҳам фойда икки ҳиссага ортади», — деди давлат раҳбари.\nКорхона йил сўнггига қадар Сингапур ва Россияга 300 тонна балиқ экспорт қилишни режалаштирган.


Ўзбек гилослари ва ўриклари хавфсиз, аммо витамини камми?.. - Халқ сўзи\n13:48 24 Июль 2019 Иқтисодиёт\nРоссия истеъмолчилар ҳуқуқлари ва инсон фаровонлигини ҳимоя қилиш соҳасини назорат қилиш бўйича федерал хизмат (Роспотребнадзор) Ўзбекистондан келган гилос ва ўрикларда витаминлар камлигини аниқлади. Уларнинг таркиби белгиланган меъёрларга тўғри келмас экан. Бу ҳақда РИА Новости хабар берди.\n“Гилос ва ўрикнинг кўриб чиқилган барча намуналарида темир, С витамини, натрий ва кальций миқдори шу турдаги маҳсулотларнинг доимий таркибига мос эмас”, - дейилади Федераль хизмат хабарида.\nТадқиқотдан маълум бўлишича, ушбу мевалардаги темир, С витамини, натрий ва кальций миқдори анъанавий кўрсаткичлардан анча паст. Масалан, гилосда темир миқдори меъёридан олти марта, ўрикда эса икки баробар кам экан.\nРоспотребнадзор матбуот хизмати бундай номутаносибликка иқлим шароитлари, шунингдек, тупроқда минерал моддалар йўқлиги сабаб эканлигини маълум қилган.\nЎз навбатида текширишлар давомида мевалар таркибида пестицидлар ва оғир металлар намуналари аниқланмаган, улар хавфсизлик талабларига жавоб беради.\n“Гилослар ва ўриклар хавфсизликнинг санитар-кимёвий кўрсаткичлари(тузлар, оғир металлар, пестицидлар) ва сифат кўрсаткичлари(С витамини, калий, кальций, магний, натрий, бета-каротин, фосфор) бўйича текширилди. Лаборатория тадқиқотлари давомида хавфсизликнинг санитар-кимёвий кўрсаткичлари бўйича текширилган барча намуналар мажбурий талабларга жавоб бериши тасдиқланди”, - дейилади Роспотребнадзор хабарида.


ЎзА - “Дўстлик” маҳалла фуқаролар йиғинидаги сайёр судда фирибгарликка оид жиноий иш кўрилди\n“Дўстлик” маҳалла фуқаролар йиғинидаги сайёр судда фирибгарликка оид жиноий иш кўрилди\n01.12.2017 14:15 Чоп этиш версияси\nЖиноят ишлари бўйича Сирғали тумани суди томонидан тумандаги “Дўстлик” маҳалла фуқаролар йиғинида сайёр суд мажлиси ўтказилди.\nУнда эндигина йигирма икки баҳорни қаршилаган Мирза Аҳмад Атаметовнинг жиноий иши кўриб чиқилди.\n...Кўзларидан ўт чақнаб турган, билаги кучга тўла, навқирон бу йигит осон пул топиш, ўз нафси йўлида ўзгаларни алдаб, меҳнатсиз роҳат кўраман, деб фирибгарликка қўл урди.\nТошкент шаҳар Олмазор туманида истиқомат қилувчи М.Атаметов жорий йилнинг 4 июль санасида фуқаро Шоҳрух Жўраевга “Қишлоқ қурилиш инвест” масъулияти чекланган жамиятидан кредитга намунали уй-жойга шартномани тез кунларда олиб беришни ваъда қилди. Бунинг эвазига олдиндан 600 АҚШ доллари, кейинчалик эса 2 минг 500 АҚШ доллари беришни талаб қилади. Жиноятчи пулнинг бир қисмини олгач, уни ўз эҳтиёжига сарфлаб юборади.\nСайёр суд ишида судланувчи, жабрланувчи ва гувоҳларнинг кўрсатмалари эшитилди. Судда ҳозир бўлмаган гувоҳларнинг кўрсатмалари эса ўқиб эшиттирилди. Тўпланган далиллар яна бир бор кўздан кечирилиб, судланувчининг ҳимоя ва охирги сўзлари тингланиб, ҳукм эълон қилинди.\nМ.Атаметов Ўзбекистон Республикаси Жиноят кодексининг 168-моддаси 3-қисми “б” банди билан айбдор, деб топилди. Унга нисбатан иш ҳақининг 20 фоизини давлат ҳисобига ушлаб қолган ҳолда 2 йил ахлоқ тузатиш ишлари жазоси тайинланди.\nСуд мажлисида, айниқса, вояга етмаган ёшларга ҳуқуқбузарликлар ва жиноятчиликлар келтириб чиқарадиган оқибатлар ҳақида тушунча берилди. Мамлакатимизда коррупция, фирибгарликнинг олдини олишга қаратилган чора-тадбирлар ҳақида фикр-мулоҳазалар билдирилди.\nСайёр судда режасини осон йўл билан амалга ошириш мақсадида кимгадир пора бериш, тартиб-қоидани четлаб ўтиш орқали иш битиришга уринаётган ва мана шундай жиноятнинг бошланишига сабабчи бўлган шахслар ҳам қонунларимиз, жамият олдида жавоб бериши кераклиги таъкидланди.\n16:55 Ўзбекистон – Япония: Муносиб кадрлар тайёрланади\n22:54 Ким нимага қодир ёки..


Боғчаларда карантин 31 мартгача давом этади...\n18.03.2020 17:01 0 2053\nМактабгача таълим муассасаларида карантин 16—31 мартгача давом этади. Бу ҳақда мактабгача таълим вазири Агрепина Шин хабар берди.\nУнинг қайд этишича, Мактабгача таълим муассасалари ходимлари 18 мартдан тўланадиган меҳнат таътилига чиқади. Шунингдек, 16 мартдан бошлаб, яъни карантин даврида МТМларга болаларни қабул қилиш ҳақидаги аризаларни кўриб чиқиш тўхтатилган.\nКарантин даврида фақат мактабгача таълим муассасаси директори, хўжалик мудири, ҳамшира, фаррош ва қоровул ўз иш фаолиятини давом эттиради.\nбоғча Агрепина Шин карантин\nКоронавирус бугун, 10:59


Халқаро инсон ҳуқуқлари ташкилотлари ўзбекистонлик журналист ва инсон ҳуқуқлари ҳимоячиси Умида Ниёзова иши бўйича тергов тугагани ҳақидаги хабарга ўз муносабатини билдирмоқда.\n“Ҳьюман райтс уотч” ташкилотининг Ўзбекистондаги вакиласи Андреа Берг У.Ниёзова вазиятини кузатиб келаётгани ва бугун унга нисбатан тергов тугатилганига оид маълумот олганини айтар экан, ҳали айблов хулосасини кўрмаганини таъкидлади.\n“Бугун эшитишимча, Умида Ниёзовага нисбатан тергов якунланган ва у уч модда билан айбланган. Дастлаб эълон қилинган чегарани ноқонуний кесиб ўтиш ва контрабанда айбловларига энди 244-1-прим моддаси бўйича чет эл молиявий ёрдами билан жамоат хавфсизлигига таҳдид солувчи материалларни тайёрлаганлик ва тарқатганлик айби қўшилган. Лекин биз ҳали айблов хулосасини кўрганимиз йўқ ва агар иш судга оширилган бўлса, у ҳолда 2 ёки 3 ҳафта ўтиб, Тошкент шаҳри судида бу ишни кўриш бошланиши мумкин”, - деди Андреа Берг.\nУ.Ниëзова ҳибсга олингандан буён кўплаб халқаро ташкилотлар ва Европанинг бир неча давлати ҳукуматлари ҳуқуқ ҳимоячисини иш судга ошмасдан озод этишга чақирган эди. Сўнгги бор Европада хавфсизлик ва ҳамкорлик ташкилоти расмий Тошкентга шу мазмунда мурожаат йўллаган.\nТашкилотнинг матбуот эркинлиги масалалари бўйича махсус вакили Миклош Ҳаратци “Озодлик” билан суҳбатда У.Ниёзова иши судга қадар бормаслигига умид билдирган эди.\n“Биз Ўзбекистоннинг ЕХҲТдаги элчиси орқали Тошкент ҳукумати билан У.Ниëзова масаласида кўпдан алоқадамиз ва бу ишга оид барча маълумотни сўраб келдик. У.Ниëзова иши судгача бормай, тўхтатилишига ҳалиям умид қилмоқдамиз”, - деган эди М.Ҳаратци.\nАммо афтидан иш судга қадар етган кўринади. Ҳозирча расмий Тошкент бу борада бирор маълумот бермаган бўлса-да, У.Ниёзова ишини кузатаётган ва унинг ҳимояси билан шуғулланаётган манбалар шундай хабар бермоқда.\nФранциядаги инсон ҳуқуқларини ҳимоя қилиш альянси раҳбари Надежда Отаева Ўзбекистон ҳукумати охир-оқибат ўз билганича иш тутгани ва халқаро жамоатчилик чақириқларини мутлақо эътиборсиз қолдирганини айтади.\n“Расмий Тошкент яна бир карра инсон ҳуқуқлари тамойиллари, демократия масалалари каби умуминсоний қадриятларига мутлақо беписанд эканини ошкор намойиш қилди. Чунки У.Ниёзова масаласининг расмий Тошкент томонидан мамлакатнинг ички иши сифатида тақдим қилиниши, биринчи навбатда, Ўзбекистон ҳукуматининг ўзига ишончсизлиги, иккинчи навбатда, эса Европа Иттифоқи ҳамда бошқа халқаро нуфузли ташкилотлар фикрига ҳурматсизлигидир. У,Ниёзова масаласи Каримов режими билан ҳар қандай мулоқот мутлақо бефойда эканини яна бир карра тасдиқлади”, - деди Н.Отаева.


Финал-2021. Рўзиқул Бердиев: "Марко ва Драган келишиб олган шекилли" - "Насаф" вакиллари иштирокидаги ўйинолди матбуот анжумани / CHAMPIONAT.asia\n20:28"Албатта, Роналдунинг "Манчестер Юнайтед"да қолишини истайман" — Эрик тен Хаг билан интервью 0 20:10Суперлига. "Олимпик" – "Локомотив" 0:2 (матнли трансляция) 5 20:05"Барселона" март ойидан буён Рафинья билан музокаралар олиб бормоқда 0 20:05Суперлига. АГМК - "Бунёдкор" 0:0 (онлайн натижа) 20 19:34Инзаги "Интер"нинг А Серияда зафар қучиш имконияти ҳақида гапирди 4 19:08Анчелотти: "Эҳтимол, Родриго ва Вальверде "Ливерпул"га қарши ўйинни асосий таркибда бошлар" 3 18:47"Штутгарт" Мавропаносни "Арсенал"дан харид қилмоқчи 0 18:24Суарес "Атлетико" билан хайрлашди: "Клубнинг ҳар бир мухлиси ва ходимидан чексиз миннатдорман" 1 18:11АГМК - "Бунёдкор". Жамоалар стадионга етиб келишди 4 18:01Кристенсен ўйин куни "Ливерпуль"га қарши майдонга тушишдан бош тортган. Футболчи Испания грандига ўтмоқчи 7 18:01"Ливерпуль" Жуд Беллингемнинг укаси билан шартнома имзолаши мумкин 0 17:38"Атлетико" мавсум сўнгида клубдан кетадиган Суаресга ўринбосар топди 4 17:20Беларусь. Абдихолиқовдан навбатдаги гол, ҳамюртларимиз учун 8-тур қандай ўтди? 4 17:17"Барселона" тер Штегенни яхши нарх эвазига сотишни хоҳламоқда 3 16:54"Реал Сосьедад" "Барселона"дан Субименди учун 60 млн евро сўради 0\nТеглар : Насаф Ўзбекистон КубогиЎзбекистон кубоги финалиМатбуот анжумани\n2021 йилги Ўзбекистон кубоги финалидан олдин "Насаф" вакиллари иштирокидаги ўйинолди матбуот анжумани бўлиб ўтди.\n"Ассалому алейкум. Қизиқ ҳолат, "Пахтакор" билан мавсумни бошлаб, бирга якунламоқдамиз. Бу икки жамоанинг савияси яхши эканлигидан далолат. Рақибга ортиқча таъриф бермаймиз. Таркибида юқори даражадаги футболчилар бор. Жисмоний ва руҳий тайёргарлигимиз яхши. Ғалаба учун майдонда боримизни беришимиз талаб этилади",- дейди Рўзиқул Бердиев.\nҲусайин Норчаев - Яхши тайёргарлик кўрдик. Мухлисларни хурсанд қиладиган натижа қайд этишга ҳаракат қиламиз. Кайфиятимиз аъло даражада.\nОйбек Бозоров - Финалга яхши кайфиятда етиб келдик. Суперлига якунлангач ҳордиқ чиқариш имкони бўлди. Ҳамма шай ҳолатда. Марко Станоевич ва Жўрабек Манноновдан бошқа йўқотишлар йўқ.\n- Икки жамоа таркибидаги йўқотишлар сифатли футбол кўрсатишга қай даражада таъсир қилади?\n- "Пахтакор" ва "Насаф"да ёш футболчилар кўп. Уларга имконият берилади. Сифатни кўрсата олмасада, шижоат ва мотивация намоён бўлади. Икки жамоа ҳам қизиқарли ўйин кўрсатади, деб ўйлайман. Биз йўқотишлар ўрнини тўлдирадиган футболчиларга эгамиз.\n- "Насаф" жорий мавсум жуда муҳим ўйинларда гол ўтказиб юборгач қайтишга қийналди. Бунга жамоа тайёрми?\n- Ўзбекистон клублари ичида энг кўп расмий ўйинда майдонга тушдик. Мавсум бошида олдимизга жиддий мақсад қўйилмаган, таркибда йўқотишлар кўп эди. Бироқ ўз ўйинимизни йўқотмадик. Ёшлар билан кетганларнинг ўрнини тўлдирдик. Иккита фронтда финалдамиз. Гол ўтказганда эмас, гол уриб ҳам рақибга имконият бериб қўймоқдамиз. Балки тажрибали футболчилар етишмаслиги панд бераётгандир. Ҳар ўйинда буни бартараф этишга ҳаракат қилмоқдамиз.\n- "Пахтакор"да Драган Черан, "Насаф"да Марко Станоевич ўйнамайди. Уларнинг қайси бири жамоалари учун жидди йўқотиш?\n- Менимча бир ҳил ҳолатда бўлсак керак. Уларнинг иккиси ҳам жамоа етакчилари. "Сўғдиёна" билан ўйиндан сўнг Марко Драганникига бориб келай деганди, иккиси финалда ўйнамайлик, деб келишиб олган шекилли. Албатта бу ҳазил. Марко финалда ўйнашни жуда истаганди.\n- Икки жамоадаги йўқотишлар ҳисобга олсак, "Пахтакор"ни ниманинг эвазига мағлуб этилиши мумкин?\n- "Пахтакор" билан ўтказган ўйинларимизни таҳлил қилдик. Ҳеч бир тўқнашувда ўйин бўйича ютқазмаганмиз. Эртага ким кўпроқ хато қилса ўша жамоа мағлубиятга учрайди. Фикримча тартибли ўйин билан ютишимиз мумкин. Балки индвидуал ҳаракатлар эмас, жамоавий ўйин асосий планга чиқади.\n- Ҳар мавсум якунида кўп жамоалардан "Насаф" футболчиларига таклифлар келиб тушади. Ҳозирги шароитда футболчиларни сақлаб қолиш имконияти қандай?\n- Кейинги йилги режалар ҳар йилгига қараганда яхшироқ. Таркибимизни савияли футболчилар билан кучайтира олсак жиддий мақсадлар қўйилиши мумкин. Йигитларнинг кўпига таклиф бўлиши табиий, ўртадаги агентлар кўп мурожаат қилмоқда. Бу табиий ҳол. Кучли клублардан таклифлар бўлса, раҳбарият кўриб чиқади.\n- Эртага "Насаф" ғалаба қозонса, ОЧЛга йўлланма олади. Бундай баҳсларда хоҳиш гоҳида фойда ёки зарар келтириши мумкин?\n- Ортиқча тайёргарлик ҳам ёмон оқибатларга олиб келиши мумкин. Йигитлар бу йил руҳий томондан ўсишди. Турнирларда қайсидир паллада 2:0 ютаётганимизда дуранг бўлиб қолди. "Локомотив" билан ўйинда ютишни истагандик. Бу ўйинга яхши ҳолатда келмагандик. Чемпионатда совринли ўринларни эгаллашимиз керак эди. Бутун мавсум давомида ОЧЛга йўлланма олишимиз керак деган йигитлар билан ўзаро келишувимиз бор. Йигитлар масъулиятни яхши ҳис қилиб турибди. Бир йил давомида катта меҳнат қилишди. Бунинг самарасини кўриш вақти келди.\n- Сўнгги икки мавсумда ўйинингиз очилганди. 2021 йилги пасайиш нима билан боғлиқ?\nОйбек Бозоров - Билмадим. Ярим ҳимоячилардан кўпроқ голларга ассистентлик қилиш, вазиятлар яратиш талаб қилинади. Балки кам гол урганим учун шундай туюлган бўлса керак. Умуман олганда ўйиним ўтган йилгига қараганда ўзимга ёқди. Эртага биз ўз уйимизда ўйнагандек ҳаракат қиламиз. Мухлисларимиз ҳам кўпроқ бўлади.


Колумбияда ҳалок бўлган бразилиялик футболчилар хотираси ёдга олинди\nКолумбиянинг Медельин шаҳри стадионида Бразилиянинг авиаҳалокатга учраган "Шапекоэнсе" жамоаси футболчилари хотирасини ёдга олиш маросими бўлиб ўтди.\nАйни шу ўйингоҳда атиги 3 нафар ўйинчиси тирик қолган жамоа маҳаллий "Атлетико Насьональ"га қарши майдонга тушиши керак эди. Стадион футбол мухлислари билан тўлгани хабар қилинмоқда. "Атлетико" мухлислари ўзлари билан Бразилия байроқлари, гуллар, ҳалок бўлганларнинг яқинларига ҳамдардлик сўзлари битилган плакатлар, оқ ва яшил ҳаво шарларини олиб келишган.\n"Футболда чегара йўқ. Шапеко аҳолиси, мухлислари, оилалари сизларга куч тилаймиз", — дейилган стадион трибунаси узра тортилган улкан баннерда. Футбол мухлислари ҳалок бўлган ўйинчилар хотирасини қарсаклар билан ёдга олишган.\nЭслатиб ўтамиз, 29 ноябрда Медельиндан 50 километр узоқликда авиаҳалокат рўй берган эди. Унинг бортида жами 81 киши — 72 нафар йўловчи ва 9 нафар экипаж аъзоси бор эди. Улар орасида Жанубий Америка кубоги финалида "Атлетико Насьональ" жамоасига қарши майдонга тушиши зарур бўлган "Шапекоэнсе" клуби ўйинчилари ва ходимлари ҳам бўлган.\nАйни вақтда 6 киши фожиада тирик қолганлиги айтилмоқда. Улардан 3 нафари футболчилардир. 75 киши ҳаётдан кўз юмган.\nБразилия авиаҳалокат Колумбия Шапекоэнсе Медельин


Тошкентнинг маҳаллаларида сайёр судлар ўтказилмоқда\n28 январ 2021, Тошкент вақти: 15:08\nТошкент маҳаллаларида ҳафтанинг ҳар пайшанба кунлари сайёр судлар ўтказилмоқда. Бу ҳақда маҳаллий нашрлар Юнусобод туман маъмурий суди судяси Санжар Қўчқоровга таянган ҳолда маълум қилди.\n“Ҳафтанинг пайшанба кунлари тумандаги маҳалла фуқаролар йиғинларида, ўқув муассасаларида сайёр судлар ўтказяпмиз. Сайёр судлар фуқароларга енгиллик яратиш мақсадида ўзлари яшайдиган ҳудудларда ташкил этилмоқда”, деб билдирган судья.\nУнга кўра, суд жараёнларининг асосий қисми йўл транспорт ҳодисасини содир этганларга нисбатан ўтказилмоқда.\nМасалан, 29 ноябрь куни Юнусобод тумани “Увайсий” маҳалласида суд томонидан 20 та иш кўриб чиқилди. Улардан 4 таси маст ҳолда автомобил бошқариш, 6 таси йўл транспорт ҳодисаси, 8 таси майда безорилик ва 2 таси уйсиз кишиларни реабилитация марказига йўналтириш билан боғлиқдир.\nБоласини сотаётган аёлга унинг дугонаси кўмкалашган.\nИчки ишлар ходимлари болани отасига қайтарилган. Суҳбат давомида ота хотини ва унинг таниши уни алдаб боласини уйдан олиб чиқиб кетганини, боланинг сотилишидан хабари бўлмаганини ва қаттиқ таассуфда эканлигини билдирган.


Анқара: Башар Асаднинг кетиши даргумон\nТуркия ҳукуматининг фикрича, Сурия инқирозига ушбу мамлакат президенти Башар Асадсиз барҳам бериб бўлмайди. Бу ҳақда Давос форуми доирасида Туркия бош вазирининг ўринбосари Меҳмет Шимшек сўз юритган.\n"Сурия халқининг азиятига Асад айбдор, аммо биз прагматик бўлишимиз, ҳақиқатга тик боқишимиз керак. Вазият кескин ўзгарди, шу сабабли Туркия инқирозга Асадсиз барҳам беришни бошқа таъкидлай олмайди. Бу имконсиз", - деган Шимшек.\n"Ўйлайманки, биз имкониятимиздагилардан фойдаланишимиз керак. Россия, Эрон, Туркия ва АҚШ айни шундай қилмоқда", - деган Туркия ҳукумати вакили.\n2016 йил 30 декабридан Суриянинг бутун ҳудуди бўйлаб ҳарбий ҳаракатларга барҳам бериш тартиби кучга кирди. Келишувга ҳукумат қўшинлари ва мухолифатнинг 60 мингдан ортиқ бўлган қуролланган кучлари қўшилган. Россия ва Туркия ўзаро сулҳ кафолатлари ҳисобланади.\n23 январда Остонада Сурия тинчлик музокаралари бўлиб ўтиши режалаштирилган. Шимшекнинг қайд этишича, Остонадаги саммитдан умид катта.\nЭслатиб ўтамиз, Сурия инқирозига тинч музокаралар йўли билан барҳам бериш бўйича Қозоғистон пойтахтида кўптомонлама музокаралар бўлиб ўтади. Унда, Россия, Туркия, Эрон ва Сурия вакиллари иштирок этади. АҚШ ҳукумати саммитга таклиф этилган.\nТуркия Сурия Давос-2017


14:55 / 14.08.2018 10687 pdf Ўқиш режими + -\n«Ақийда» сўзи арабча «ақада» феълидан олинган бўлиб, бир нарсани иккинчисига маҳкам боғлаш маъносини англатади. Бу сўзнинг жами (кўплик шакли) «ақоид» бўлади. Ислом ақийдаси мусулмон инсонни маълум бир нарсалар билан маҳкам боғлаб турадиган эътиқодлар мажмуасидир.\nҚачонки маълум бир илм бизнинг фикримизга айланиб, ҳис-туйғуларимизни йўллайдиган ва ҳаракатларимизни бошқарадиган ҳолга етганда, ақийдага айланган бўлади. Демак, ақийда илмга асосланган бўлиши лозим.\nУламоларимиз ақоид илмини турлича таъриф қилганлар. Баъзи мисолларни келтирамиз.\n«Фалсафатут тавҳид ав ашрафул мақосид» номли китобнинг соҳиблари Аҳмад Ибн Муҳаммад ибн Муҳаммад ал-Валалий ал-Микносий: «У яқийний – ўта ишончли далиллардан диний ақийдаларни касб қиладиган илмдир», дейди.\n«Мавоқиф» китобининг соҳиби Абдурроҳман Аҳмад Абдулғаффор ал-Ийжий: «У ҳужжатлар келтириш, шубҳаларни рад этиш йўли билан диний ақийдаларни исбот қилишга қодир бўладиган илмдир», дейди.\nИмом Ғаззолий ўзларининг машҳур «Иҳёу Улумид дин» номли китобларида: «Ақоид тавҳид идрок этиладиган, Аллоҳ субҳанаҳу ва таолонинг зоти ва сифатлари билинадиган илмдир», деганлар.\nАш-Шариф ал-Журжоний ўзининг «Ал-Мавоқиф»га қилинган шарҳида: «Калом бир илмдирки, унда Ислом қонуни асосида Аллоҳ таолонинг зоти ва сифатлари ҳақида ҳамда бошланиш ва қайтарилиш каби мумкинотлар аҳволи ҳақида баҳс қилинади», деган.\nМуҳаммад Абдуҳ ўзининг «Рисолатут Тавҳид» китобида: «Ақоид бир илмки, унда Аллоҳнинг мавжудлиги, Унга қандай сифатларни собит қилиш вожиблиги, нима билан васф қилиниши жоиз эканлиги, У Зотдан нимани нафий қилиш вожиблиги, пайғамбарлар ҳақида, уларнинг қандай бўлишлари вожиблиги, уларга қандай нисбат бериш жоизлиги, уларга нималарни нисбат бериш ман қилингани ҳақида баҳс юритилади», дейди.\nТаърифларнинг энг жамловчиси, энг осони, энг шомили ва энг қисқаси аллома Али Қорининг «Ал-Фиқҳул Акбар»га қилинган шарҳининг такмиласида, 146-саҳифада зикр қилинган таърифидир:\n«У бир илмки, унда эътиқод қилиш лозим бўлган нарсалар ҳақида баҳс қилинади».\nБиз эса ушбу таърифлар бир-бирини тўлдириб келади ва яна баъзи камчиликлар қолади, деймиз.\nБу илмнинг мақсади – динга бўлган ишончни, диний ақийдаларни қатъий далиллар ила исботлаш ва улар тўғрисидаги шубҳаларни рад қилишдир.\nКишини ақийдада тақлидчи бўлишдан далил келтириш ва ишончли бўлиш чўққисига кўтаришдир. Тўғри йўлни изловчиларга очиқ-ойдин ҳақни баён қилиш билан йўл кўрсатиш, аксинча, бўйин товловчиларга эса далил ва ҳужжатларни исбот этиш. Дин асосларини аҳли ботилнинг шубҳаларидан ва адаштиришларидан муҳофаза қилиш.\nБу илмнинг асосий мақсади эса барча шаръий илмлар каби, икки дунё саодатини ҳосил қилишдир.\nБу илмнинг мавзусига келсак, зарурат юзасидан, ўз-ўзидан излаб топиб ёки далил ахтариб эътиқод қилиш лозим бўлган ишлардир. Ақоид илмида ўша ишларнинг барчаси ҳақида баҳс юритилади. Бу кўпчилик учун сир эмас.\nАқоид илмининг турли номлари\nБу илм ўз тарихида бир неча номлар билан аталган. Улардан баъзилари билан танишиб чиқайлик.\nБу илмнинг энг қадимги номларидан бири «Ал-Фиқҳул Акбар»дир. Ушбу номни берган киши Имоми Аъзам – Абу Ҳанифа раҳматуллоҳи алайҳидирлар (ҳижрий 150 санада вафот этган). У киши ақоид бўйича бир китоб имло қилиб, уни «Ал-Фиқҳул Акбар» деб номлаганлар. Бу илмнинг мазкур ном билан аталишига сабаб шуки, ақоид фиқҳ ва унинг турларининг асосидир.*\n*Аслида «фиқҳ» сўзи бир нарсани нозик-нозик жойларигача аниқ ва тўлиқ фаҳмлашни англатади.\nНамоз, рўза, олди-сотди, турли муомалалар каби амалий шаръий ҳукмларни аниқ ва тўлиқ ўрганувчи илм «фиқҳ» деб аталади.\nШаръий ақийдавий аҳкомларни аниқ ва тўлиқ ўрганувчи илм эса «Ал-Фиқҳул Акбар» – «катта фиқҳ» деб аталади. Чунки шу илм билинмаса, уни тушуниб етилмаса, қилинган амаллар ҳам муроддагидек бўлмайди. Шунинг учун ҳам амалий фиқҳ – кичик фиқҳ, ақийдавий фиқҳ – катта фиқҳ ҳисобланади.\n2. «Илмул Калом».\nБу мазкур илмнинг энг машҳур номидир. Бу ном ўзидан олдинги ном – «Ал-Фиқҳул Акбар» номи билан бир асрда, яъни ҳижрий иккинчи асрда зоҳир бўлган кўринади. Чунки бу ном имом Абу Ҳанифадан ва имом Моликдан (ҳижрий 179 санада вафот этган), имом Шофеъийдан (ҳижрий 204 санада вафот этган) ва бошқалардан ривоят қилинган. Улар ўз ижтиҳодларида илми калом ва мутакаллимларга тегишли ҳукмлар ҳақида баҳс юритганлар («Ишоратул Мақом» 28-29-бетлар).\nЭътиқодий баҳсларнинг энг машҳури, баҳс қилувчилар ўртасида энг кўп низоларга сабаб бўлгани, ихтилофлар келтириб чиқаргани Аллоҳнинг каломи ҳақидаги масала бўлгани учун бу илм шундай номланган.\n3. «Илми Усулид-дин».\nЯъни Ислом шариати ва диндан олинган эътиқодий ҳукмлар ҳақида баҳс қилувчи илм. Бу илм асл бўлиб, бошқа диний илмлар унга эргашади.\nБу ном ҳам ҳижрий иккинчи асрда чиққан. У Аллоҳ таолонинг «Унинг асли собитдир, фаръи (шохи) эса осмондир» оятига асосланиб, шаръий ҳукмлар аслларга ва фаръларга тақсимланганидан кейин келиб чиққан (Иброҳим сураси, 35-оят).\nБу исмни биринчи бўлиб ишлатган шахс имом Абул Ҳасан Ашъарийдирлар. У киши ўз китобларини «Ал-Ибона фил усулид-дияна» деб номлаганлар.\nКейин эса Абдул Қодир Бағдодий Ашъарий (ҳижрий 429 санада вафот этган) «Усулуд-дин» китобини ундан олдин эса Лолкоий (ҳижрий 418 санада вафот этган) «Усулус-сунна» китобини ёзган.\nШундан кейин ушбу ном машҳур бўлиб кетган. Ақоид масалалари диннинг асли бўлгани учун бу илмнинг фақат номига эмас, ўзига ҳам катта эътибор берилган.\nМусулмонлар ўртасида «Усулуд-дин»ни ўрганиш катта аҳамиятга эга бўлган. «Усулуд-дин»ни билмаган одамнинг ибодати ҳам дуруст бўлмаслиги ҳаммага уқтирилган.\n«Усулуд-дин» илми билан шуғулланувчи олимлар катта обрўга эга бўлганлар. Ҳозирги пайтда мусулмонлар оммаси ичида «Усулуд-дин» истилоҳи кенг тарзда ишлатилмайди. Унинг ўрнига «ақоид» сўзи ишлатилади. Аммо исломий ўқув юртларидаги ақоид масалаларини ўргатувчи куллиялар «Усулуд-дин куллияси» деб номланади.\n4. «Илмул Ақоид».\nБу ном ўзидан олдинги номлардан кейинроқ, ҳижрий тўртинчи асрда пайдо бўлган. Ақоид фалсафа билан, нақлий ақийдалар ақлийлари билан аралашиб кетганидан кейин, салафи солиҳнинг холис ақийдасини кейингиларнинг фалсафа аралашган, ақлий таъвилларга қоришган ақийдасидан ажратиш учун ушбу номни ишлатишга ҳожат тушган.\nИмом Таҳовий ҳам ўз рисоласини «ал-Ақийда» деб номлаган, кейин одамлар «ат-Таҳовия» сўзини қўшганлар, шундай қилиб, «Ал-Ақийдатут-Таҳовия» бўлиб қолган.\nИбн Таймия ҳам ўзининг ақийда бўйича рисоласини «ал-Ақийда ал-Восития» деб номлаган ва ҳоказо.\n5. «Илмут-Тавҳид вас-сифот».\nБу номни ҳижрий тўққизинчи аср ва ундан бироз олдинги қадимий манбаларда учратамиз. Аллома Тафтазоний ўзининг «Ал-Ақоид ан-Насафия»га ёзган шарҳи муқаддимасида, «Ат-Тавзийҳ» китобига ёзган «Ал-Талвийҳ» номли ҳошиясида ушбу номни ишлатган.\nТафтазоний бу номни ишлатишининг сабабини баён қилиб:\n«Сифат ҳақидаги баҳслар илми каломнинг энг машҳур баҳсларидан бири бўлгани учун ҳамда ўша илоҳий сифатлар ичида тавҳиднинг аҳамияти зўр бўлгани учун, ушбу «Илмут-тавҳид вас-сифот» номи ишлатилиши маъқул», дейдилар.\nҲақиқатан, тавҳид фақат илоҳий сифатлардан бири бўлибгина қолмай, балки барча сифатларни жамловчи Аллоҳ таолога лойиқ бўлган ва Аллоҳнинг зотида ундан ўзгага лойиқ бўлмаган ҳамма нарсаларни баён қилувчи нарсадир. У – Ислом миллатининг шиоридир. Ислом у билан танилгандир ва бошқа динлардан имтиёзли бўлгандир.\nЗарурий ақийдаларнинг бу ном билан аталиши Аллоҳнинг ваҳдонияти унинг баҳсларининг унвони, энг машҳури ва энг шарафлиси бўлгани учундир.\nБу исм ҳижрий ўнинчи асрдан кейин кенг тарқалди. Мисол учун, шайх Муҳаммад Абдуҳ «Рисолатут-тавҳид»ни таълиф қилди. Машҳур тафсирчи Қосимий «Далоилут-тавҳид»ни ёзди.\n7. «Илмун-назар вал-истидлол».\nБуни Тафтазоний ўзининг «Ал-Ақоид ан-Насафия» китобига ёзган шарҳи муқаддимасида зикр қилган.\n«Назар» – нарсалар ҳақида фикр қилишдир. Яъни зеҳндаги маълум ишларни талаб қилинган мажҳул нарсага етишиш учун тартибга солишдир.\n«Истидлол» – бир нарсани исбот ёки йўқ қилиш учун далил излашдир. Мутааххирийн калом уламоларининг кўп баҳслари назарий, ақлий, жадалий ва қаноат ҳосил қилиш учун бўлиб, фақат назар ва истидлолдан кейингина идрок қилиш мумкин бўлгани сабабли бу илмни «Илмун-назар вал Истидлол» деб номлаганлар.\nАқоид номларининг энг муносиби\nМазкур номларнинг усулуд-дин илмига энг яқини ва муносиби, матнларга мувофиғи, замон жиҳатидан энг қадимгиси, Ислом ақийдаларига энг равшан далолат қилувчиси «Ал-Фиқҳул Акбар» номидир.\nДоктор Ҳасан Маҳмуд Шофеъий «Ал-Мадхал ила диросати Илмул Калом» китобида шуларни ёзади:\n«Агар ҳозирда бу илм учун бирор номни ривожлантириш имконимиз бўлганида, «Ал-Фиқҳул Акбар» деб номланишини таклиф қилган бўлар эдик. Бунинг сабаби қуйидагича:\n1. Бу ном Қуръоний асосга эга бўлган қадимий ном бўлиб, «Илмул Калом» номидан келиб чиқадиган турли туҳмат ва танқидлардан холидир.\n2. Бу ном мазкур илмнинг шаръий исломий илмлар билан боғланишини ва ана шу илмлар орасидаги обрўсини ҳам ифода этади.\nТаърифлар ва номлар ҳақидаги маълумотлар «Ал-Мадхал ила диросати Илмул Калом» китобидан қисқартириб олинди.\nАмалда эса «ақоид» истилоҳи урф бўлиб қолди.\nAbdulboriy azimov 20:11 / 11.04.2020\nАъло даражада , МашаъАллаҳ\n06:31 / 29.09.2018 2013\n12:19 / 15.08.2018 20803\n20561 17:04 / 08.01.2017\n4038 23:38 / 29.04.2017\n2634 16:40 / 14.10.2019\n5721 18:23 / 02.12.2016


Араб мамлакатларидаги "легионер" футболчиларимиз ҳақида... » Ўзбекистон янгиликлари – Zamin.uz\nЎзбекистон миллий терма жамоаси аъзоси Азиз Ҳайдаров тўп сураётган «Ажман» клуби кеча — 21 январь куни сафардан ғалаба билан қайтди, деб ёзди «Championat.asia» нашри. Бунда 32 ёшли футболчининг олиб келиниши, «Ажман» учун фойдали бўлгани эътироф этилган.\nСабаби, Ҳайдаров ортда қолган 13 та тур давомида 12 марта майдонга тушган ва 1 та гол урган, шунингдек, 4 та голли узатма берган. Хусусан, Ҳайдаров кеча бўлиб ўтган «Шабаб Ал-Аҳли»га қарши беллашув биринчи голга пас берган ва унинг жамоаси 2:1 ҳисобида муваффақият қозонган.\nБугун — 22 январь оқшомида Отабек Шукуров ҳамда Игорь Сергеев тўп сурадиган икки клуб ўзаро тўқнаш келади. Шукуров тўп сураётган «Шаржа» бир ҳафта олдин Президент Кубогида Ҳайдаров жамоаси устидан зафар қучиб, «Ажман»ни турнирдан чиқариб юборганди. Энди эса чемпионат доирасида сўнгги ўринни эгаллаб турган Сергеевнинг «Ал-Дафра» клубини синовдан ўтказади.\nСардор Рашидовнинг «Ал-Жазира» клуби эса 24 январь куни 13-турни ўтказади. Айни пайтда Рашидов Амирликларни тарк этиши мумкин деган гаплар бор. Унга Саудия ва Қатар клублари харидор бўлиб турибди.\nҚуйидаги суратда ўзбекистонлик футболчиларнинг Амирлик чемпионатидаги статистикаси акс этган.\nҚатар чемпионатида ўйнаётган Темурхўжа Абдухолиқов ва Санжар Турсунов жамоалари ўтган ҳафта сўнгида мағлуб бўлди. Абдухолиқов тўп сурадиган «Ас-Сайлия» чемпионлик учун кураш олиб бораётган «Ас-Садд»дан 0:6 ҳисобида енгилган. Турсуновнинг «Ал-Харийтият» клуби эса «Ар-Райян»га 2:4 ҳисобида имкониятни бой берган. Темурхўжа 90 дақиқа майдонга ўйнаган, Турсунов эса 46-дақиқада ўйинга чиқарилган. Санжар тушгунига қадар ҳисоб 0:3 эди. Унинг ўйинга қўшилиши «Ал-Харитият» ўйинини кучайтирган.\nАбдухолиқов ортда қолган турларда 7 та гол уриб, Қатар Юлдузлар Лигасининг тўпурарлари пойгасида 7-ўринни эгаллаб турибди.\nЯнгиликлар » Спорт » Араб мамлакатларидаги "легионер" футболчиларимиз ҳақида...\n18:33 Равшан Ҳайдаров бошқарувидаги Ўзбекистон U23 Ливандан кейин Непални ҳам мағлуб этди


2015 ЙИЛ СЕНТЯБРЬ ОЙИНИНГ ЭНГ ЯХШИ КИНОФИЛЬМЛАР ТОП 5 ТАЛИГИ » PopCorn.uz - Шоу Бизнес олами хақиқати\n2015 ЙИЛ СЕНТЯБРЬ ОЙИНИНГ ЭНГ ЯХШИ КИНОФИЛЬМЛАР ТОП 5 ТАЛИГИ\nСана: 11.11.2015 2419 қайноқ\nСентябрь ойининг энг яхши кинофильмлари топ-5 талигининг 5-поғонаси режиссёр Дилшод Аҳмедовнинг “Қилмиш қидирмиш” номли картинасига насиб этди. Мазкур кино мухлисларни диққат эътиборини ўзига жалб эта олди.\nТоп-5 рейтингининг 4-поғонасини Абдувоҳид Абдуғаниевнинг “Ака” номли картинаси эгаллади. Ушбу фильм сюжети кино ихлосмандларини ўзига шу қадар жалб этдики, томоша қилган мухлисларнинг ижобий фикрларидан билиб олиш қийин эмас. Айниқса картина қаҳрамони Улуғбек Қодировнинг яратган образи барчани лол қолдирди.\nРейтингимизнинг қоқ ўртасидан Иқбол Мелиқўзиевнинг “Куёв жўра” картинаси ўрин эгаллади. Бу фильмнинг жанри ва номига қараб яна ўша севги муҳаббат мавзуси эканда деб ўйлаётгандирсиз. Йўқ бу ўзбек халқининг менталитети, урф одатлари-ю удумларидан келиб чиқиб яратилган комедик жанрдаги картинадир. Чунки тўйларимизнинг қаҳрамонларини куёв жўраларсиз ёки келин янгаларсиз тасаввур қилиб бўлмайди. Миллий удумларимиз акс этган мазкур картина саргузаштларга бой.\nЭнг яхши кинофильмларнинг иккинчи поғонаси режиссёр ва продюсер Руслан Мирзаевнинг “7 олам” номли комедияси билан банд этилди. “Етти олам” картинасининг режиссёри Озод Шамс. Унда бош ролларни Зарина Низомиддинова ва Алишер Усмонов ижро этишган. Бундан ташқари, Муҳаммад Исо Абдулхайиров, Мурод Ражабов, Ситора Алимжонова, Ойдин Юсупова, Азиза Бегматова, Ҳабибулло Низомов, Умид Искандаров Ражаб Адашев, Зуҳра Солиева каби маҳоратли актёр ва актрисалар кутилмаган образларни яратишган.\nВаниҳоят биринчи ўрин. Топ-5 рейтингининг олий ўрнига Жавлон Шодмонов режиссёрлигида тасвирга олинган “Пайшанбадан пайшанбагача 2” картинаси муносиб деб топилди. Сабаби, бу фильм жуда кўп мухлисларни ўзига жалб қила олди. Бош ролларни барчанинг севимли актёрлар Муҳаммадисо Абдулхайиров, Фарҳод Абдуллаев ва Шукрулло Исроиловлар ижро этишган. Бундан ташқари, картинада Гулчеҳра Носирова, Ҳосият Ҳусанова, Муяссар Бердиқуловалар иштирок этишган.


Мураббий: Мессига тентакларни эшитиш керак эмаслигини айтдим\n20:43 / 23.08.2016 7605\nАргентина терма жамоаси бош мураббийи Эдгардо Бауса «Барселона» футболчиси Лионель Мессининг миллий терма жамоага қайтгани борасидаги фикрларини билдириб ўтди.\n«Мен Мессининг олдига борганимда у билан уни қайтариш бўйича эмас, футбол ҳақида гаплашдим. Биз 2 соат давомида ўйин ҳақида гаплашдик, якунда унинг ўзи терма жамоага қайтиш истаги ҳақида айтиб қолди.\nМен унга Аргентинада уни танқид қиладиган юзлаб тентаклар борлигини, лекин минглаб кишилар бошқача фикрда эканини айтдим. Тентакларнинг гапларини эшитиб ўтириш одамни ақлдан оздириши мумкинлигини таъкидладим.\nУнинг баёнотида терма жамоага қайтиш ва ғалабаларга эришиш хоҳиши баён этилган. Биз унинг имкониятларидан фойдаланишимиз керак. Месси жаҳондаги энг яхши футболчи. Мен унга майдонда икки-уч позиция таклиф этдим. Биз бу ҳақда гаплашиб олдик», – деган Бауса.\nЭслатиб ўтамиз, 2016 йилги Америка Кубоги финалида Аргентина Чилидан мағлуб бўлганидан сўнг Месси терма жамоа таркибидаги чиқишларини якунлаганини маълум қилган эди.\n12 август куни у миллий терманинг янги бош мураббийи Эдгардо Бауса билан суҳбатлашганидан сўнг терма жамоага қайтиши ва ЖЧ–2018 саралаш босқичи ўйинларида Аргентина терма жамоаси таркибида бўлиши ҳақида хабар қилинди.


Интернет ресурси концепциясини ишлаб чиқиш бўйича тавсиялар\nИнтернет-лойиҳаларини яратиш бўйича тадбирлар жараёнида концепцияни ишлаб чиқиш муҳим босқичлардан бири ҳисобланади. Айнан шу босқичда янги интернет-ресурснинг мақсадлари шакллантирилади ва қайд этилади, уларнинг муваффақияти стратегияси шаклланади, лойиҳа информацион структураси ва функционали тавсифланади. Концепция сайтни ишлаб чиқиш техник топшириғини тайёрлаш учун асос ҳисобланади.\nКонцепцияни ишлаб чиқиш босқичига кўриб чиқилаётган муаммо, мавзу бўйича етакчи дунё тажрибаси ҳамрох бўлиши керак.\nТаҳлил жараёнида кўрилаётган соҳадаги етакчи чет эл ахборот ресурслари аниқланади.\nКўриб чиқилаётган муаммони ечишда уларнинг тажрибаси шунингдек, ушбу масала, мавзу бўйича тадқиқотларда олинган статистик маълумотлар таҳлил қилинади.\nКонцепцияда кейинги ривожланишнинг конкрет йўллари аниқланиши, ушбу соҳани янада ривожлантириш учун қондириш муҳим бўлган талаблар таклиф этилиши мумкин.\nБатафсил таҳлил ўтказилгандан сўнг янги интернет-лойиҳанинг концепцияси ишлаб чиқилади:\nечилиши ресурсга юклатилган мақсад ва вазифалар, янги ресурс ёрдамида ечилиши мумкин бўлган масалалар аниқланади;\nушбу интернет-ресурс йўналтирилган мақсадли гуруҳлар санаб ўтилган бўлиши керак;\nмақсадли аудитория фойдаланиши мумкин бўлган сервислар тўғрисида ахборот. Қайта алоқа керакми, агар керак бўлса, нега ва қандай амалга оширилади;\nкиришлар сони, маълумотлар базаси ҳажми, контент янгиланиши частотаси каби интернет-ресурсга қўйиладиган миқдорий талаблар;\nресурснинг ғояси ва ахборот сиёсати шакллантирилади;\nсайтнинг логик структураси яратилади;\nресурс иши техник принцплари таърифланади;\nресурсларни бошқариш схемаси ишлаб чиқилади;\nсайтни ривожланиши стратегияси кўзда тутилган бўлиши керак;\nресурснинг мумкин бўлган вариантлари ва янгилаш прогнозлари аниқланади.\nКонцепция асосида дастурчи учун аниқ шакллантирилган вазифани ўзида мужассамлаштирган техник топшириқ ишлаб чиқилади. ТТ интернет ресурсга қўйиладиган техник талабларга асосланган ресурс структураси ва функционалининг батафсил таърифини ўзида мужассам этиши керак.\nСайтга қўйиладиган умумий талаблар\nСайтнинг архитектурасини ва дастурий таъминотини лойиҳалаштиришда ахборот ресурсини ишлаб чиқишга қўйиладиган талабларга жавоб берувчи қуйидаги асосий принципларни қўллаш лозим:\nМасштаблилиги – сайт замонавий технологиялардан қўлланилган ҳолда ишлаб чиқилиши керак, замонавий платформаларда (ОТ, МББТ) қурилиши керак.\nСайт кўп фойдаланувчилар кириши учун мўлжалланган ва куну тун (24/7) ишлаб туриши керак, ҳамда чекланмаган миқдордаги фойдаланувчилар ишлашини қўллашни таъминлаши керак.\nИнтеграллашуви – ташқи тизимларни интеграциялаш учун сайт API ни таъминлаш имкониятига эга бўлиши керак.\nАхборот хавфсизлиги – сайт ахборот ресурсларининг ахборот хавфсизлигига қўйиладиган талабларга мувофиқ бўлиши керак.\nЭгилувчанлик ва такомиллашиши – тизимга унинг ишлашини бузмаган ҳолда янги функцияларни қўшиш имкониятини назарда тутиши керак.\nИшончлилиги – тизим таркибидагиларнинг резерв нусҳасини, маълумотлар базасини логик бутунлигини йўқотмаган ҳолда бузилиш ва авариядан сўнг қайта тикланишини, бузилишдан ёки бошқа режалаштирилмаган тўхташлардан сўнг маълумотларни қайта ишлашни бутунлигини қўллаб-қувватлаш учун процедураларни таъминлаши керак.\nМасштаблилик – сайт чекланмаган сондаги иштирокчилар ишини қўллаб туриши керак.\nМодулнинг мавжудлиги – сайт ўзаро ҳаракатланувчи, сайт функцияларини амалга оширувчи, дастурий таъминотнинг стандарт комплексини созлаш орқали қуриладиган алоҳида модуллардан иборат бўлиши керак. Сайт модули таркиби ташкилот ягона принцпларига риоя қилган ҳолда тўлдирилиши мумкин.\nМижоз интерфейси – мижоз интерфейси қуйидаги талабларга жавоб бериши керак:\nбарча асосий функциялар ва ҳаракатлар компьютер оддий фойдаланувчисига тушунарли бўлиши керак;\nсаҳифалар, меню, тугмалар ва бошқа бошқарилувчи ахборотлар жойлашуви ва дизайни Интернет-сайтларнинг қурилиши бўйича usability қоидаларига мувофиқ равишда лойиҳалаштирилиши керак.\nСайт фойдаланувчиларга интерактив режимда қуйидаги имкониятларни тақдим этиши керак:\nахборот ресурслари (бўлимлари) билан ишлаш;\nсайтда жойлаштириладиган информацион хабарлар, ҳужжатлар, маълумотли ва бошқа материалларга обунани расмийлаштириш;\nқизиқтирган саволларни бериш ёки ахборот тақдим этиш учун сўровларни амалга ошириш;\nсўровларда ва анкеталашда иштирок этиш;\nсайт ахборот ресурслари бўйича ахборот қидирувини амалга ошириш;\nсайт иши бўйича ўз фикр мулоҳазаларини қолдириш.\nВеб-сайтларда жорий этиш маъқулланади:\nвеб сайт бўйича қидирув;\nимконияти чекланган шахслар учун қўшимча қулайликларни тақдим этиш (контрастни қўшиш, шрифтни катталаштириш, овозли кузатув ва бошқа функциялар);\nТанловда иштирок этиш учун дастурчи Портфолио (ишлаб чиқилган сайтлар рўйхати), жумладан Интернет тармоғи миллий сегментида ишлаб чиқилган камида иккита сайтни тақдим этиши керак. IT соҳасида бир йилдан кам бўлмаган тажрибага эга бўлиши керак, шунингдек, дастурчилар миллий реестрига кирган бўлиши керак.\nТехник топшириқ структураси\n1. Техник топшириқда фойдаланиладиган терминлар\n2.1. Сайт номи\n2.2. Сайт яратилишига асосланган ахборот\n2.3. Тизимни яратиш бўйича ишларнинг тузилиши ва таркиби\n2.4. Сайт яратиш бўйича ишлар натижаларини расмийлаштириш тартиби ва ҳайъатга тақдим этиш\n3. Сайтнинг белгиланиши ва яратиш мақсадлари\n3.1. Сайт яратиш мақсадлари\n3.2. Сайт ёрдамида ечиладиган масалалар\n4. Сайтга ва дастурий таъминотга қўйиладиган талаблар\n4.1. Сайт дастурий таъминотига қўйиладиган талаблар\n4.2. Саҳифаларни безатиш ва версткасига қўйиладиган умумий талаблар\n4.3. Сайт билан ишловчи персоналнинг сони ва малакасига қўйиладиган талаблар\n4.4. Маъмурлаш тизимига қўйиладиган талаблар\n5. Сайт структураси\n6. Сайтнинг турли тиллардаги версиялари\n7. Фойдаланувчилар гуруҳлари\n8. Сайт дизайни\n9. Сайт бўйича навигация\n9.1. Асосий навигацион меню\n9.2. Сайт бўйича қўшимча навигация\n10. Сайт саҳифаларини таърифлаш\n10.1. Статистик саҳифаларни таърифлаш\n10.2. Динамик саҳифаларни таърифлаш\n11. Сайт функционали\n12. Сайт контенти ва тўлдириш\n12.1. Сайт учун материалларни тақдим этиш формати\n13. Қўшимча ахборот\n14. Ишларни назорат қилиш ва қабул қилиш тартиби\nАхборот технологияси. Ахборот тизимларини яратиш бўйича техник топшириқ\nТақдимот (презентация) намунаси\nИшни бошлаш учун рўйхатдан ўтинг!\nТошкент, Ўзбекистон Республикаси\nА.Навоий кўчаси 28 Б уй


“Бундан икки йилча аввал ижтимоий тармоқлардан бирига аъзо бўлдим. Биринчи марта кирганим учун қандай қилиб дўстни топишни ҳам билмас, таниш-билишларим қайси ном остида кирганини ҳам билмасдим. Шунинг учун ўзим танимаган бир-нечта қизларга ҳам дўстлик таклифини юбордим. Улар қабул қилишди. Зериккан чоғларимда танишиб олиб, бир нечаси билан суҳбатлашдим ҳам. Янги топган дугоналарим орасида Феруза дегани жуда ширинсўз ва ҳозиржавоб эди. Энг қизиғи, унинг билмаган нарсасининг ўзи йўқ. Аслида Феруза билан суҳбатимиз ҳам антиқа бошланган. Мен ундан олдин Дилбар деган қиз билан гаплашсам, сира жавоб ёзмади. Лекин сайтда эканлигини билдирувчи нуқта ёниб турарди.\nУзоқ суҳбатлашдик. Мен оиламизни, ўзимни яқиндан таништирдим. Феруза опа жуда ширинсухан эди. Шу тариқа бир ҳафтача гаплашиб юрдик. Яқинда Қурбон ҳайити арафасида унинг профилига кириб суратларини томоша қила бошладим. Кўра туриб, даҳшатга тушдим. Феруза опанинг суратлари тагидаги муносбатларда “Жойинг жаннатда бўлсин!”, “Охиратинг обод бўлсин!”, “Ишонгим келмайди. Аммо начора! Қабринг нурга тўлсин!” деган гапларни ўқидим. Энг даҳшатлиси, бу гаплар бир йилча аввал ёзилганди. Мен қўрқув ва ҳайрат ичида қолдим. Шундай бўлса-да, минг ҳадик билан ёздим:\n“Тавба қилинг. Унинг вафот этганига бир йилдан ошди...”\n“Профилига қаранг, охирги марта кирган санаси сақланиб қолган...”


Fergana.uz - РЕСПУБЛИКА ЁШЛАРИНИНГ НАВБАТДАГИ МАНЗИЛИ РИШТОН ХАЛҚАРО КУЛОЛЧИЛИК МАРКАЗИ БЎЛДИ amCharts examples\nРЕСПУБЛИКА ЁШЛАРИНИНГ НАВБАТДАГИ МАНЗИЛИ РИШТОН ХАЛҚАРО КУЛОЛЧИЛИК МАРКАЗИ БЎЛДИ\n2021-06-19 17:52:23 86\n“Янги Ўзбекистон ёшлари, бирлашайлик!” шиори остида ташкил этилаётган “Ёшлар ойлиги” доирасида республикамиз ҳудудларидан вилоятимизга ташриф буюрган ёшлар тарихий ҳунармандчилик анъаналаримиз билан танишиш мақсадида Риштон халқаро Кулолчилик марказида бўлдилар.\nАвваллари уй шароитида меҳнат қилган кулолларга давлатимиз раҳбари ташаббуси билан барча қулайликларга эга халқаро Кулолчилик марказининг қуриб фойдаланишга топширилиши, улар ишини жонланишига хизмат қилмоқда. Шу билан бирга кулолларни бир жойга жамлаб, анъанавий кулолчилик сир-асрорларини ўрганишда, йўқолиб кетган турларини тиклаш, ўзаро тажриба алмашишда, бир сўз билан айтганда, Риштон анъанавий кулолчилиги ривожида муҳим аҳамият касб этмоқда.\nАйни пайтда ушбу марказда 20 нафар кулолчилик шажараси вакиллари иш олиб бормоқда. Ёшлар ана шу кулоллар фаолиятига, уларнинг нодир санъат асарларига гувоҳ бўлишди.


Спортнинг сеҳрли қудрати, 5-сон\nУМР ХАЗОН БЎЛМАСИН\n≡Давр нафаси 10:06, 02.02.2017 ✔1060\n...Бир қарашда сокин туюлган Аёллар маслаҳат маркази биноси. Ичкарида кимдир бормикин, деган ўй остона ҳатлашим билан барҳам топди. Бино хотин-қизлар, маҳалла фаоллари, фарзанди тақдирига бефарқ бўлмаган куюнчак оталар билан гавжум. Унинг юқори малакали мутахассислари қанчадан-қанча аёллар, қизлар, ўсмирларнинг кўнглини топа олишда, ҳаёт сўқмоқларида адашганларга тўғри йўл кўрсатишда беминнат кўмаклашиб келмоқда.\nАҲОЛИНИНГ МУАММОЛАРИГА ЕЧИМ ИЗЛАБ...\n≡Давр нафаси 10:06, 02.02.2017 ✔704\nЎзбекистон касаба уюшмалари Федерацияси томонидан «Халқ билан мулоқот ва инсон манфаатлари йили» талабларининг бажарилишида жамоат ташкилотлари ролини ошириш мақсадида жорий йилнинг 19-21 январь кунлари Самарқанд вилоятида амалий семинар ташкил этилган эди.\nАЙТГАНИНГИЗ БОЛАНГИЗДАН ҚАЙТИБ ТУРСА...\n≡Долзарб мавзу 10:05, 02.02.2017 ✔1192\nОила даврасидаги суҳбатлар кимга қандай таъсир қилади?\nКўпинча фарзанд тарбияси ҳақида сўз борганда, оилавий суҳбатларнинг аҳамиятини назардан четда қолдирамиз. Аслида болада ижобий ёки салбий хислатларнинг шаклланишида оила даврасида айтилган гаплар ва муҳокама қилинган мавзулар ҳал қилувчи масалага айланиши мумкинлигини унутиб қўямиз.\nЧиқиндидан маҳсулот оладиган завод\n≡Етти кун ≡Етти кун 10:04, 02.02.2017 ✔669\nХоразм вилоятида қаттиқ маиший чиқиндиларни қайта ишловчи завод ишга туширилади. Янги корхона Урганч туманида 15 гектар майдонда жойлашади.\nОқартириш усули ихтиро қилинди\n≡Етти кун ≡Етти кун 10:04, 02.02.2017 ✔690\nЎзбекистон Миллий университети қошидаги Полимерлар кимёси ва физикаси илмий-тадқиқот маркази ходими пахта целлюлозасини пероксидли оқартириш усулини ихтиро қилди.\nЯнги банк: «Ўзагроэкспортбанк»\n≡Етти кун ≡Етти кун 10:03, 02.02.2017 ✔659\nАгросаноат секторида ишлаб чиқарувчилар ва экспортчиларни қўллаб-қувватлаш мақсадида «Ўзагроэкспортбанк» банки ташкил этилади. Бу ҳақда «Газета.uz» хабар тарқатди.\nХитой Марсни кўзламоқда\n≡Хориж хабарлари ≡Хориж хабарлари 10:03, 02.02.2017 ✔599\nХитой миллий космик бошқармаси яқин йилларда Марсга иккита парвозни амалга оширмоқчи эканини маълум қилди.\nТрампнинг танқидга учраган қарори\n≡Хориж хабарлари ≡Хориж хабарлари 10:02, 02.02.2017 ✔576\nТрампнинг етти мусулмон мамлакат: Ироқ, Сурия, Эрон, Ливия, Сомали, Судан ва Яман фуқароларининг АҚШга киришига 90 кунлик тақиқни кўзда тутувчи қарори кўплаб сиёсатчилар ва давлат арбобларининг кескин танқидига учради.\nЎрмон кулга айланмоқда\n≡Хориж хабарлари ≡Хориж хабарлари 10:02, 02.02.2017 ✔598\nЧилида икки ҳафтадан буён давом этаётган ўрмон ёнғинлари туфайли 11 киши ҳалок бўлган ва минглаб аҳоли эвакуация қилинган, дея хабар тарқатди РАА «Новости».\nПешқадамлик бой берилдими?\n≡Хориж хабарлари ≡Хориж хабарлари 10:01, 02.02.2017 ✔666\n«Toyota» сўнгги беш йилликда илк маротаба автомобиль сотуви ҳажми бўйича пешқадамликни бой берди, дея хабар тарқатди РАТА-ТАСС.\n≡Хориж хабарлари ≡Хориж хабарлари 10:01, 02.02.2017 ✔628\nЖорий йилда илк учувчи-автомобиль синовдан ўтказилади. «Associated Press» агентлиги «Airbus» корпорация томонидан яратилаётган ушбу автомобиль прототипини оммага намойиш қилди.\nҚИШЛОҚЛАРГА АВТОБУС ҚЎЙИЛАДИМИ?\n≡Бугуннинг гапи 10:01, 02.02.2017 ✔1033\nЙўлга чиққан кишига сафари бехатар бўлишини тилаймиз. Бу қадрият бизга ота-бобомиздан мерос. Қадимда от-уловда йўлга чиққан киши манзилига етиб олгунча анча қийинчиликларга дуч келгани учун ҳам шундай тилак қилишган бўлса, не ажаб. Бугун яқинларимиз бизга оқ йўл тилар экан, кўнгилларида хотиржамлик ҳукмрон бўлади. Ахир, манзилимизга соғ-омон етиб боришимизни таъминлайдиган восита ва омиллар кўп бугун.\nЙЎЛ ҲАҚИ ЭЛЕКТРОН ТЎЛАНАДИ\n≡Бугуннинг гапи 09:59, 02.02.2017 ✔695\nЖорий йилнинг охиригача пойтахтимиздаги автобусларга электрон тўлов тизими ускуналари ўрнатилиши режалаштирилмоқда.\n«СОВҒАНГ БЎЛМАСА, ЖАВОБИНГНИ БЕРАМАН!»\n≡Бугуннинг гапи 09:59, 02.02.2017 ✔967\nёхуд «Ташвишинг бўлмаса, қиз узат»ни ўқиб…\nДанғиллама ҳовли ёки бир дунё совға-саломга нима дейсиз? Рад этиш қийин-а? Эвазига ўғлингизнинг бахтли турмушидан кечишингизни сўрашса-чи?\nҚАЧОН БЕПУЛ ХИЗМАТ КЎРСАТИЛАДИ?\n≡Бугуннинг гапи 09:58, 02.02.2017 ✔649\nБугунги кунда нақдсиз пулни нақд пулга тенглаштириш, шунингдек, банк пластик карталарининг истеъмол кўламини кенгайтириш воситасида истеъмолчига қулайликлар яратиш масаласи илгари суриляпти.\nСпортнинг сеҳрли қудрати\n 12:11, 01.02.2017\nПайшанба, 02-Феврал 2018 2017 2016\nИталияликнинг хотини аччиқ қилиб уйдан кетиб қолди. Аммо кўп ўтмай, қайтиб келди ва эридан кечирим сўради:\n— Кечиринг, жоним, бунақа аҳмоқлик бошқа қайтарилмайди.\n— Нима?! Қайтарилмайди!? Нега қайтарилмас экан? Уйдан кетиб қолганингни кечирдим, аммо лекин... қайтиб келганингни ҳеч қачон кечиролмайман!..\n✔ 31  10:51, 14.06.2018\n✔ 30  10:51, 14.06.2018\nБиз ўзимизникига ўхшаш камчиликлари бор кишига тоқат қила олмаймиз.


Ҳиндистонда юрагида икки операция ўтказган мурғак Баҳорага яна юртдошларимизнинг кўмаги зарур\n12:30 / 24.04.2020\nТуғма юрак пороги билан дунёга келган каттақўрғонлик 9 ёшли Баҳора Саидова ҳақида хайрия акцияси эълон қилганимиздан сўнг ҳамюртларимизнинг ёрдами билан мўлжалдаги маблағ йиғилиб, у онаси билан Ҳиндистонга йўл олган эди.\nАммо коронавирус пандемияси уларнинг ҳам режаларини ўзгартириб юборди. Аввало улар белгиланган муддатдан кечикиб, Ҳиндистонда ҳам 14 кунлик карантинни ўташди. Сўнгра Баҳоранинг юрагидаги тешик ҳамон катта бўлгани учун уни бир марта эмас, икки марта операция қилиниши кераклиги ойдинлашди.\nОна ва унинг қизи айни пайтда Ҳиндистонда. Операциялар муваффақиятли ўтган. Ўша ерда 5000 АҚШ долларидан зиёдроқ қарз олишган. Баҳора тикланиш жараёнида.\nКоронавирус инфекцияси туфайли йўллар ёпилган. Ҳали Баҳоранинг соғайишига дори-дармон ва яшашлар учун уларга яна маблағ керак бўлади. Баҳоранинг онаси Марҳабо Тожиева Ҳиндистондан туриб, ҳамюртларимиздан ёрдам сўраб мурожаат йўллади.\nБиз саховатпеша юртдошларимиздан Баҳоранинг батамом дарддан фориғ бўлишида ўз кўмакларини аямасликка чорлаб қоламиз. Келинг, кўпчилик бўлиб бир мурғак қиз тўлиқ тузалиши учун ёрдам берайлик!\nХайрия акцияларимизга бeфарқ бўлмаган ватандошларимизга ўз миннатдорчилигини билдирамиз. Савоб ва хайрли ишлар қилишдан чарчаманг. Қилган яхшиликларингиз сабаб ризқингизга ризқ, умрингизга умр қўшилсин азизлар!\nХайрия акциясида иштирок этмоқчи бўлганлар учун Баҳора Сайидованинг онаси Марҳабо Тожиева номига очилган пластик карточкалар:\nUZCARD: 8600 0423 8352 9657\nHUMO: 9860 0301 0106 6675\nЎзбекистонда онлайн хайрия пойгаси ўтказилмоқда


Буюк Британияда Соғлиқни сақлаш вазири коронавирусга чалинди - EFFECT.UZ\n. 14:33 | 18.07.2021\nБуюк Британиянинг Соғлиқни сақлаш вазири Сажид Жавид COVID-19га қарши эмланганидан сўнг коронавирус билан касалланди. Бу ҳақда у ўзининг Twitter'даги саҳифасида айтиб ўтган.\n«Эрталаб тестдан коронавирус аниқланди. Вирусга қарши эмланганим туфайли аломатлар енгил кечмоқда», – дейди Жавид.\nБундан ташқари, у вакцинани ҳали олмаган мамлакат фуқароларни имкон қадар тезроқ эмланишга чақирди.\nБуюк Британияда Сажид Жавиддан олдинги Соғлиқни сақлаш вазири Мэт Хэнкок ҳам 2020 йил бошларида коронавирус билан касалланган эди.\nМаълумот ўрнида, ҳозирга қадар Буюк Британияда қарийб 46,2 миллион киши вирусгв қарши эмланди. Бу кўрсаткич мамлакат катталар аҳолисининг 87,6 фоизини ташкил қилади. Деярли 35,5 миллион киши тўлиқ эмланган.\nTeglar:Буюк Британия, Сажид Жавид\nЎзбекистонда янги футбол академияси очилди


Жиззахда селдан камида 5 одам ҳалок бўлди, ўнлаб уйни сув ювиб кетди\n06 июл 2022, Тошкент вақти: 11:54\nФориш туманида сел уйларни вайрон этган.\nЎзбекистон Фавқулодда вазиятлар вазирлигининг маълум қилишича, Жиззах вилоятида сўнгги суткада юз берган сел оқибатида ҳалок бўлганлар сони 5 кишига етган.\nШунингдек, сел автомашиналарни оқизиб кетган, уй ва экинзорларни вайрон этган.\nФориш туманининг табиий офатдан энг кўп зиён кўрган “Эгизбулоқ” қишлоғида 100 дан ортиқ одам бошпанасиз қолган, улар қариндошларининг уйларига ва тумандаги иккита коллеж биносига вақтинчалик яшаш учун кўчирилган.\nЎзбекистон Фавқулодда вазиятлар вазирлигига кўра, 20 апрель кунги каби кучли сел мамлакатнинг бу худудларида сўнгги 80 йил ичида илк бор кузатилган.\nЎзбекистон Фавқулодда вазиятлар вазирлигининг Жиззах вилоятидаги бошқармаси ходими Озодликка табиий офатдан ўлим ҳолатларининг барчаси "Эгизбулоқ" қишлоғида қайд этилганини айтди.\n“Ўлганлар сони 5та бўлди, тўрт эркак ва бир аёл ҳалок бўлди. Ўлим ҳолатларининг ҳаммаси Форишнинг "Эгизбулоқ" қишлоғидан. Шу қишлоқда яна олти одам қутқариб олинди, Фориш тумани касалхонасига ётқизилди. Жойларда қутқарувчиларимиз ишлаяпти. Табиий офат зарари ўрганиляпти”, - деди ФВВ мулозими.\n21 апрель куни эрталаб вазирлик Фориш туманида табиий офатдан 4 кишининг нобуд бўлгани, бир киши бедарак кетгани, олти кишининг эса жароҳат олгани ҳақда хабар берганди.\nИжтимоий тармоқларда тарқалган видеолардан бирида сел “Жигули” автомобилини оқизиб кетаётганини кўриш мумкин.\nФориш туманида сел автомашиналарни ҳам оқизиб кетган.\nБу ҳодиса ҳам Фориш туманида кузатилган.\n“Мактаб деворлари қулаган. Мана қаранг, мана бу бинони биринчи этаж деразасигача сув кўтарилган”, - дейди видеолавҳада кадр ортидан гапирган киши.\n"Қорамол ва қўйларни ҳам сув оқизиб кетди"\nФориш туманидаги исми очиқланмаслигини истаган маҳалла фаолларидан бири Озодликка юздан зиёд хонадон вайрон бўлгани, сел уй ҳайвонларини ҳам оқизиб кетганини айтди.\n“Кеча тўхтовсиз шаррос ёмғир бўлиб, кучли сел йўлда учраган нарсаларни оқизиб кетди. Туманимизда юздан ортиқ хонадон вайрон бўлди. Айримларини деворлари қулаб тушган. Бошпанасиз қолган аҳоли тумандаги иккита коллеж биносига кўчирилди. Бизни туман чорвачиликка ихтисослашган туман-да. Қорамол ва қўйларни ҳам сув оқизиб кетган, йўқотишлар кўп. Сонини аниқ айтолмаймиз. Биз ҳозир ҳашардамиз. Бошқа вилоятлардан ёрдамчилар келган. Озиқ-овқат тарқатишяпти. Республика МЧСидан одамлар шу ерда ишлаяпти”, - дейди маҳалла фаоли.\nЖиззахда сел 5 одамнинг ўлимига сабаб бўлди.\n"Бир ойлик ёмғир 1 ярим соатда ёғди"\nЖиззахнинг Ғаллаорол туманида эса сел кўприк, экин ерлари ва йўлларни ювиб кетган. Маҳаллий фермерлардан бири Озодликка ўндан зиёд қорамол ва қўй-қўзилари нобуд бўлганини айтди.\n“Экиш мавсумида сел ерларни ювиб кетди. Ерларни қайтадан экинга тайёрлаб, бошқатдан қилишга тўғри келади. Қорамол ва қўй-қўзи нобуд бўлди, ўндан кўп ҳайвонни йўқотдик. Жонимиз омон қолганига шукур қиляпмиз’, - дейди фермер.\nЎзбекистон Фавқулодда вазиятлар вазирлигига кўра, 20 апрель куни кучли сел Қашқадарё, Навоий ва Самарқанд вилоятларида ҳам кузатилган.\n"Самарқанд вилоятидан 222 та, Жиззах вилоятидан 14 та, Навоий вилоятидан 10 та, Қашқадарё вилоятидан 1 та жами 280 дан ортиқ мурожаат келиб тушган. Барча мурожаатлар бўйича, жумладан, сел оқимлари, сув тошқинлари ва уларнинг оқибатларини бартараф этиш учун ёнғин-қутқарув бўлинмаларидан 92 та махсус техника, 20 та мотопомпа ҳамда 758 нафар қутқарувчи жалб этилди", - дейилади ФВВ расмий билдирувида.\nЖиззахнинг Ғаллаорол туманидан ўтувчи Самарқанд- Жиззах магистрал йўлининг баъзи қисмлари ҳам сув остида қолган. Поездлар қатнови бир неча соат тўхтаб қолган.\nСамарқанд йўлларида сув тўпланиши автомобиллар қатновига ҳалал қилган.\nСамарқанд шаҳри ва туманлари автомобил йўлларида сув тўпланиб қолиши автомобиллар қатновига ҳалал қилган.\nЎзбекистон Гидрометеорология маркази маълумотига кўра, чоршанба куни ёққан бир ярим соатлик жала бир ойлик ёғингарчилик миқдорини ташкил этган.\nЎзбекистонда сел ва кўчкилар баҳор ойларида бўлиб туради. Лекин Ўзбекистон Фавқулодда вазиятлар вазирлигига кўра, 20 апрель кунги каби кучли сел мамлакатнинг бу худудларида сўнгги 80 йил ичида илк бор кузатилган.


Сингапурда муслима олима беш дақиқада коронавирусни аниқлайдиган тест ишлаб чиқди — Sof.uz\n25.03.2020 11:03 9812 Тиббиёт\nПрофессор Джеки Ю. Ин\nЯнги "Cepat" тест тизими вируснинг генетик моддаси борлигини аниқлайди ва 5-10 дақиқада натижани беради, дея таъкидлади профессор. Унинг сўзларига кўра, тестдан оммавий фойдаланиш учун лицензия бир ой ичида олиниши керак.\nПрофессор Жеки Ю.Ин, Сингапурдаги Биоинженерия ва нанотехнология институтининг ижрочи директори, AҚШ Миллий ихтирочилар академиясининг ходими деб тан олинди. Профессор олима 30 ёшдан кейин Исломни қабул қилди, шунингдек, 2015 йилда бионотехнология соҳасидаги инновациялар учун 500 минг долларлик Мустафо мукофотининг биринчи ғолибига айланди.\nОлимлар Сингапур Cepat янги тест ташхислаш Жекки Ин мусулмон олима\nБугун, 13:24 1079\n31.07 11:12 817\n31.07 13:52 752\nБугун, 17:38 639\n28.09 15:34 3745 Тиббиёт\nНега Сингапурдаги COVID-19'дан ўлим даражаси дунёдаги энг паст кўрсаткичда (таҳлил)\n17.09 15:34 831 Таҳлил\nСингапур ва Жанубий Корея Ўзбекистонга инсонпарварлик ёрдами юборди \n23.07.2020 16:01 177\n6.07.2020 11:05 367


Маййитнинг тарикаси нималарга сарфланади – oliymahad.uz\nМаййитнинг тарикаси нималарга сарфланади\nИнсониятга барча ҳукмлар қатори меросга оид ҳукмларни нозил қилиб, уни бандаларига билдирган Аллоҳ таолога беадад ҳамду санолар. Бу ҳукмларни умматларига етказган, сеҳрҳгалликларига ечим топган Расулимиз Муҳаммад соллаллоҳу алайҳи ва салламга дуруду саловотлар бўлсин.\nБарча нарсанинг интиҳоси бўлгани каби инсонга берилган умрнинг ҳам ўзига яраша миқдори,ниҳояси бор. Шариатимизда инсон тириклигида унинг молига қандай вафотидан сўнг қандай ҳукмлар собит бўлиши тўлалигича баён қилинган. Уламоларимиз: «вафот этган инсоннинг яни маййитнинг қолдирган нарсалари борасида тўртта ҳақ бор» дейишган.\nБиринчи – инсон вафот этгач биринчи навбатда унинг моли ўзини кафанлаш ва жиҳозлашга ишлатилади. Кафанлаш жараёнида исрофга ҳам камҳаржликка ҳам йўл қўйилмайди. Ўрта меёрда бўлади. Олимлар бу ўртачалик эркакларни учта кийим билан аёлларни эса бешта кийим билан кафанлаш деганлар.\nИккинчи – агар маййитнинг пули кафанлаш жараёнидан ортиб қолса қолган молнинг ҳаммасидан маййитнинг қарзлари тўланади. Нега қарз биринчи тўланиб кейин кафанликка ишлатилмайди деган саволга : чунки инсонга кийим кийиш лозим бўлганидек, маййитга ҳам биринчи навбатда кафанлик зарур деб жавоб беришган. Лекин баъзи уламолар шундай қарзлар борки биринчи бўлиб уларни адо қилиш лозим бўлади дейишган.\nУчинчи – агар маййитнинг моли қарзларини тўлаб бўлганидан кейин ҳам ортиб қолса, унда қолган молнинг учдан биридан маййитнинг васиятига кўра пул ишлатилади. Маййит вафотимдан сўнг фалончига манабу нарсани беринглар деб васият қилган бўлса, шу нарса молнинг учдан бирига тўғри келса васият амалга оширилади. Агар васият учдан биридан кўпайиб кетса, учдан биридангина берилади холос.\nТўртинчи – унинг қолган моли меросхўрлар ўртасида Қуръон, суннат, ижмои уммат кўрсатмасига асосан тақсимланади.\nЛекин бугунги кунда меросни ўзи хоҳлаганича ёки ўзига фойдали томонини кўзлаб тақсим қилиб олаётганлар ҳам бор. Улар ўзлари ҳақдор бўлмаган нарсани олишмоқда, бу ҳолат низо ва жанжалга олиб келади. Шунинг учун шариатимиз белгилаганига амал қилсак ҳам дунёйимиз ҳам охиратимиз обод бўлади.\n877700cookie-checkМаййитнинг тарикаси нималарга сарфланадиno\nОлдингиИнститутимиз ректори Қишлоқ қурилиш банкда маъруза қилдиКейингиОЛИМЛАРНИНГ ТАСАВВУФ ВА СЎФИЙЛАР БОРАСИДАГИ МУЛОҲАЗАЛАРИ


Мусулмон олимлари дунёга совға қилган ихтиролар – Футуристик масжид - Hidoyat.uz\nМусулмон олимлари дунёга совға қилган ихтиролар – Футуристик масжид\nАсосий саҳифа Мақолалар Мусулмон олимлари дунёга совға қилган ихтиролар – Футуристик масжид\nЧоп этилди May 18, 2019 Мусулмон олимлари дунёга совға қилган ихтиролар – Футуристик масжидda fikr bildirishni o'chirish\nҚатарнинг пойтахти Дохада футуристик услубдаги ноанъанавий меъморий ечимдаги масжид барпо этилди. Мусулмонларнинг ушбу ибодатхонаси Mangera Yvars Architects британия-испания архитектура бюроси лойиҳаси асосида қурилди.\nМасжид Education City Mosque деган ном билан аталди. Янги масжид шаҳар университети ҳудудида, исломий фанлар факультети ёнидан жой олди.\nНоёб масжидга кириш учун олдиндан бу ерга ташриф буюрувчилар журналига ёзилиб қўйиш керак. Кираётган чоқда фотоаппаратлар топширилади, масжид ичкарисини фақат смартфонда тасвирга олиш мумкин.\nИзоҳ: Футуризм (латинча) ХХ аср бошларида пайдо бўлган, адабиёт ва санъатда реализмни, шунингдек, маданий меросни инкор этиб, эски санъатнинг традиция ва услублари ўрнига гўё замонга мос келадиган янги услуб яратмоқчи бўлган формалистик оқим.\nРобия ЖЎРАҚУЛОВА тайёрлади\nМаърифат ва диний бағрикенглик\nИфторни тезлатиш ва саҳарликни кечиктириш\nНаполеон мусулмон бўлганми?\nХом гапга пишиқ жавоб. УНАҚАСИ БОРМИКАН ЎЗИ!\nНажиб Фозилдан – Aёлнинг яхши ёки ёмонлигини қандай ажратасиз? – …\nРасулуллоҳ уйга кирганларида биринчи бўлиб бажарган амални биласизми?\nОиша онамиз розияллоҳу анҳо айтадилар: “Набий соллаллоҳу алайҳи васаллам уйга кирганларида …\nЭъзозу эҳтиромга муносиб зотлар\n1 октябрь – “Ўқитувчи ва мураббийлар куни” Инсоннинг дунёга келиши …\nҲозирги кунда халқимиз, айниқса, ёшлар ҳаёти ва тарбиясига катта хавф …\nTik-Tok – Хитойдаги ByteDance компанияси томонидан ишлаб чиқилган. Инглиз тилида …\nМусофир киши намознинг суннатларини ўқийдими?\nМусофир киши суннатларни тўлиқ ўқийди. Бу ҳақда ҳанафий мазҳабимизнинг энг мўътабар асарларидан бири бўлмиш Имом Сарахсийнинг “Ал-Мабсут” китобида шундай дейилади: “Сафар сабабли суннат ва нафл намозлар қаср қилинмайди. Сафарда фарз намозлар қаср қилиб (қисқартириб) ўқилади, лекин суннат ва нафл намозлар қаср қилинмайди. Уларни ўзи аслида неча ракаат бўлса, шунча ўқилади. Чунки, сафарда намозни қаср қилиб ўқиш Аллоҳ таолонинг амри билан бўлган ва у амр фақат фарз намозларига тегишлидир”.\nБу масала ҳақида “Бадоеъус-саноеъ” китобида шундай дейилган: “Сафарда суннат ва нафл намозларини қисқартириб ўқиш йўқ. Чунки, (фарз намозларини) қисқартириш Аллоҳ таолонинг амри билан бўлган. Суннат ва нафл намозлари ҳақида бундай амр йўқ”. Валлоҳу аълам.\nҲозирги кунда омма томонидан қўлланилаётган «насия»га сотиш ёки сотиб олиш мумкинми?\nНасияга мол сотиш ва сотиб олиш мумкин. Насияга сотишда (олишда) пулни тўлаш муддати аниқ белгиланиши (масалан, фалон ойнинг фалон кунида пулини берасиз, дейиш каби) лозим. Акс ҳолда савдо фосид – бузуқ бўлади. Валлоҳу аълам.\nРЎЗАДОРНИНГ МИЛКИ ҚОНАБ, ҚОН ИЧИГА КЕТСА НИМА БЎЛАДИ\nИчга қон ютиш масаласининг бироз тафсилоти бор. Тиш олдирганда ёки милк қонаганда туфук қондан кўп бўлса, ютганда ҳам таъми билинмаса, рўзани бузмайди. Агар қон туфукдан кўп бўлса, рўза бузилади. Агар туфук ва қон баробар бўлса, эҳтиётан, рўза бузилади. Бу ҳақида Ҳанафий мазҳабининг мўътабар манбаларидан бири бўлган “Раддул Мухтор” китобида шундай дейилади:\n(أَوْ خَرَجَ الدَّمُ مِنْ بَيْنِ أَسْنَانِهِ وَدَخَلَ حَلْقَهُ ) يَعْنِي وَلَمْ يَصِلْ إلَى جَوْفِهِ أَمَّا إذَا وَصَلَ فَإِنْ غَلَبَ الدَّمُ أَوْ تَسَاوَيَا فَسَدَ وَإِلَّا لَا ، إلَّا إذَا وَجَدَ طَعْمَهُ\nЯъни: “Тишлари орасидан қон чиқиб, томоғига етсаю ичкарига кетмаса, рўза очилмайди. Агар ичкарига кетган бўлса, қони тупукдан кўпроқ ёки баробар бўлса рўза бузилади. Тупукдан оз бўлса, рўза очилмайди. Агар қон туфукдан кам бўлса ҳам ютинганда унинг таъмини сезса, рўза очилади” (“Раддул Муҳтор”). Валлоҳу аълам.\n“Бидъат” сўзи луғатда “ўхшаши бўлмаган янги нарсани пайдо қилиш, диний ақидаларга киритилган ўринсиз ислоҳ”, – деган маънони билдиради. Истилоҳда эса Аллома Иззиддин ибн Абдуссалом шундай таърифлаганлар:\nاَلْبِدْعَةُ فِعْلُ مَا لَمْ يُعْهَدْ فِي عَصْرِ رَسُولِ اللَّهِ صَلَّى اللَّهُ عَلَيْهِ وَسَلَّمَ\n“Бидъат – Расулуллоҳ саллаллоҳу алайҳи васалламнинг даврларида бўлмаган нарсани амалга оширишдир” (“Қавоидул аҳком” китоби).\nДемак, ибодатларда асри саодатда учрамаган, балки, кейинчалик динда янги пайдо бўлган амаллар бидъат ҳисобланар экан. Бу ҳақда Расулуллоҳ саллаллоҳу алайҳи васаллам шундай деганлар:\n“عَليْكُمْ بِسُنَّتِي وَسُنَّةِ الخُلَفَاءِ الرَّاشِدِيْنَ المَهْدِيِّينَ، عَضُّوا عَلَيْها بالنَّوَاجِذِ، وَإيَّاكُمْ وَمُحْدَثاتِ الأُمُورِ، فإنَّ كُلَّ بِدْعَةٍ ضَلالَةٌ” (رَوَاهُ الإمام أَبُو دَاوُدَ وَالإمام التِّرْمِذِيُّ عَن العِرْبَاضِ بْنِ سَارِيَة).\nяъни: “Сизлар менинг ва тўғри йўлда юрувчи, ҳидоят топган хулафоларимнинг йўлини тутиб, уни озиқ тишларингиз билан тишлагандек, маҳкам ушланглар. Динга янгиликлар киритишдан сақланинглар, албатта, ҳар қандай бидъат – залолатдир” (Имом Абу Довуд ва Имом Термизий ривоятлари).\nДинга янгилик киритиш, гўёки, Аллоҳ ва унинг Расули билмаган нарсани “мен топдим”, – деган даъво қилишдир. Ваҳоланки, Ислом — Аллоҳ томонидан юборилган мукаммал ва баркамол диндир. Биз мусулмонларнинг вазифамиз – динимизнинг моҳиятини тўғри англаб етиб, ҳаётимизга татбиқ қилиш ва турли бидъат-хурофотларни пайдо қилмасликдир.\nУламоларимиз бидъатни икки қисмга бўлганлар: бидъати ҳасана (яхши бидъат) ва бидъати саййиа (ёмон бидъат).\nБидъати ҳасана – шариатда асли бўлган амални шу аслга таяниб, уни шакллантириш учун жорий қилинган қўшимча амалларга айтилади. Бунга ҳазрати Умар разияллоҳу анҳунинг ишларини мисол қилиш мумкин. Суннат амал бўлган Таровеҳ намозини Расулуллоҳ саллаллоҳу алайҳи васаллам жамоат билан ўқимас эдилар. Ҳазрати Умар эса халифалик даврларида мазкур намозни имомга иқтидо қилиб, жамоат билан ўқишни жорий қилдилар ва: “Қандай яхши бидъат бўлди”, – дедилар.\nШунга биноан диний илмлар ўргатиш учун алоҳида мадрасалар қуриш, китоблар чоп этиш, масжидларга гилам солиш, Расулуллоҳ саллоҳу алайҳи васалламни гўзал сийратларини тарғиб қилиш учун мавлид ўқиш сингари дин асосларига зид бўлмаган амаллар бидъати ҳасана бўлади. Унга амал қилиш жоиз ва у залолатга бошламайди.\nБидъати саййиа эса – шаръий асосга эга бўлмаган бирор амал ёки эътиқодни жорий этишдир. Бундай бидъат айни залолат бўлиб, уни шариатимизда рад этилгандир. Қуйидаги ҳадиси шариф ҳам шунга далолат қилади. Пайғамбаримиз саллаллоҳу алайҳи васаллам айтдилар:\n“مَنْ أَحْدَثَ فِي أَمْرِنَا هَذَا مَا لَيْسَ مِنْهُ فَهُوَ رَدٌّ” (رَوَاهُ الإمام البُخَارِيُّ وَالإمام مُسْلِمٌ عَنْ أَبِي هُرَيْرَةَ).\nяъни: “Ким бизнинг динимизда унда бўлмаган янги нарсани киритса, рад қилинади” (Имом Бухорий ва Имом Муслим ривоятлари).\nҲофиз ибн Ҳажар Асқалоний раҳматуллоҳи алайҳ ушбу ҳадис шарҳида бундай дейдилар: “Бу – динни сохталаштириб, бузишдан асровчи ҳадислар жумласидан бўлиб, муҳим қоидани ўз ичига олган. Яъни, динга зид ва диннинг далиллари, қоидаларига хилоф бўлган ҳар қандай бидъатни рад қилиш лозим эканлигини ифодалайди. Аммо динга зид бўлмаган, шу билан бирга, унинг асосларига таянган ҳолда кейинчалик динни ҳимоялаш учун жорий қилинган амаллар рад этилмайди” (“Фатҳул борий шарҳи саҳиҳил Бухорий” китоби).\nҲанафий мазҳабининг муҳаққиқ олмларидан Мулла Али Қори шундай дейдилар:\nومعنى الحديث : أن من أحدث في الإسلام رأياً لم يكن له من الكتاب والسنة سند ظاهر أو خفي ، ملفوظ أو مستنبط ، فهو مردود عليه\nяъни: “…Ҳадиснинг маъноси, ким Исломда бир “фикр” ўйлаб топса, унга Қуръондан ҳам, суннатдан ҳам, очиқ ойдин ёки махфий, лафзий ёки мустанбат (ижтиҳод қилиб топилган) асос бўлмаса, у (фикр ёки амал) рад қилингандир” (“Мирқотул мафотиҳ” китоби).\nУламоларимиз бидъати ҳасана ва бидъати саййиа ўртасини ажратиб олиш учун асосий мезон бу – шариатимизнинг умумий қоидаларидир, деганлар. Яъни, Пайғамбар алайҳиссалом даврларида кузатилмаган бирор бир амал ушбу шариат қоидаларига мувофиқ келса, залолатга бошловчи бидъат саналмайди. Аксинча, мақталган, яхши бидъат саналади.\nДемак, Пайғамбаримиз алайҳиссалом давриларида бўлмаган ҳар бир амал ҳам ёмон бидъат бўлавермайди. Балки, шариатимизнинг умумий қоидаларига зид бўлган ёхуд унга асосланмаган ҳар қандай амал ёки эътиқод залолатга бошловчи бидъат саналади. Ҳар бир мусулмон айнан ушбу бидъатдан сақланиши лозим бўлади. Валлоҳу аълам.\nИдда қачондан бошланади? Умуман олганда иддада ўтирган аёлга нима ишларни қилиш мумкин ва нима ишларни қилиш мумкин эмас?\nИдда – эр ўз аёлини талоқ қўйиши ёки эр вафот этиши билан бошланади. Аёл билмаса ҳам муддат ўтиши билан идда тугайди.\nИддада ўтирган аёлга совчи қўйилмайди. Лекин киноя сўзлар билан ишора қилиш мумкин. Масалан, киноялардан бири – Ибн Аббос розияллоҳу анҳу айтганларидек, ўша аёлга эшиттириб, “Мен уйланмоқчиман”, дейишдир.\nБоин талоқ бўлган ёки эри вафот этган аёл зийнатланмайди. Хушбўйлик сепиш, сурма, хино суртиш ва безанишни тарк қилади.\nБарча турдаги иддалар эрнинг уйида ўтказилади.\nБоин ёки ражъий талоқ бўлган хотин уйдан кундузи ҳам, кечаси ҳам чиқмайди. Идда пайтида унинг нафақаси эрнинг зиммасида вожиб бўлгани сабабли кўчага чиқишга шаръан рухсат йўқ.\nЭри вафот этган аёлга нафақа берадиган кишиси йўқлиги учун кундузи ва кечанинг бир қисмида тирикчилик учун кўчага чиқиши мумкин, лекин эрининг уйида тунаши лозим.\nИддада ўтирган аёлнинг уйи бузилиб кетадиган бўлса ёки иддадаги аёл меросхўрлар томонидан мажбуран чиқарилса ёки ижара ҳақини тўлай олмаса, уйдан кўчиб кетиши мумкин.\nИдда ўтирганда боин талоқ ёки уч талоқ бўлган хотин ва эр ўртасини тўсувчи тўсиқ ёки парда бўлиши лозим. Эр фосиқ бўлса, парда бўлса ҳам аёл бошқа ерга кўчиши мумкин.\nИдда пайтида эр-хотин ўртасини тўса олувчи ишончли бир аёл бўлгани яхши. Агар идда ўтирган жой эр-хотинга торлик қилса, хотин у ердан чиқиб кетиши мумкин. Лекин эр чиқиб кетгани яхшироқ. (Манбалар: “Ҳидоя”, “Ихтиёр”).\nҲозирги кунда иддага боғлиқ воқеликдаги хатолар шуки, кўпинча талоқ қилган эр хотинни болалар билан қўшиб уйдан ҳайдаб чиқаради ва уларни моддий таъминотдан бутунлай узиб қўяди. Ваҳоланки, болаларни таъминлаш эрнинг доимий бурчи ҳисобланади. У хотинини иддаси чиққунча уй-жой ва нафақа билан таъминлаши керак. Мана шу таъминотлар қилинмаса, эр шариат ҳукми билан гуноҳкор бўлади.\nБаъзида, талоқ қилинган хотин эрга бўйсунмай кўчага чиқиб кетади, идда пайтида зийнатланиш қайтарилганига қарамай пардоз-андозини тарк этмайди. Минг афсуски, баъзи ҳолларда идда тугамай бошқасига эрга тегиб кетиш ҳоллари ҳам учрамоқда. Ваҳоланки, иддани ичида қилинган никоҳ боғланмайди ва уларнинг келгусидаги алоқалари зино ҳисобланади. Бунинг ортидан кўплаб фасод ишлар юзага келади ва аёл қаттиқ гуноҳкор бўлади. Валлоҳу аълам.


Одил Аҳмедов: «Ҳозирги авлод футболчилари масъулиятдан жуда қўрқади»\n11 февраль, 2021, 17:00\nТеглар:Одил Аҳмедов | Узбекистон терма жамоаси | Саудия Арабистони | Интервью\nУлар хато қилишдан жуда қўрқади.\nЎзбекистон терма жамоаси сардори Одил Аҳмедов SPORTS.uz сайти учун эксклюзив интервью берди. Унда футболчи ўз фаолияти ва ўзбек футболи ҳақидаги фикрлари билан ўртоқлашди.\n- Саудия Арабистонига қарши баҳс кўп нарсани ҳал этади. Абрамов доимо очиқ футбол намойиш этишга ўрганиб қолган. Саудиядаги ўйинда очиқ футбол кўрсатиш муаммо туғдирмайдими?\n- Абрамов аввалги Абрамовдан фарқ қилади. У вазиятга мослашишга ўрганди. Меҳмондаги ўйин жуда муҳим. Улар бизни Тошкентда енгган бўлса, биз уларни меҳмонда мағлуб этамиз. Бунинг учун эҳтиёткорлик билан тўп суришга тайёрмиз.\n- Сиз мансуб бўлган авлод вакиллари ҳозирги футболчилардан анча фарқ қилади. Ҳозирги йигитларга нима етишмайди, деб ўйлайсиз?\n- Биласизми, бизда таваккал қарорлар қабул қилишдан ҳеч ким қўрқмас эди. Руҳий босимни ҳис қилмаганимиз учун, оғир учрашувларда кескин қарорлар қабул қила олар эдик. Ҳозирги авлод футболчилари эса, масъулиятни ўзига олишдан жуда қўрқади. Бу жуда ёмон ҳолат. Улар хато қилишдан жуда қўрқади. Даражаси бизникидан пастроқ жамоаларга қарши ўйинларда улар бемалол тўп суради, аммо Япония, Жанубий Корея сингари грандларга қарши ўйинларда улар сўнгги қарорни ўз зиммасига олишни истамайди. Улар эртага гап-сўз бўлиб кетишдан, халқнинг нафратига учрашдан қўрқиб қолишган.\n- Бир пайтлар Акмал Шорахмедов тушиб қолган вазиятга ўхшабми?\nХудди шундай. Акмал руҳан жуда кучли йигит. Шу боис, бу воқеани енгиб, яна футболда қолди. Ундан бошқаси бўлганида, депрессиядан чиқиб кетиши амримаҳол эди. Бу футбол. Унда ҳамма нарса бўлиши мумкин, бироқ бу майдонда масъулиятдан қочиш керак, дегани эмас. Ҳар бир ўйинда рақиб ким эканлигига эътибор қаратмасдан, ўз ўйинини намойиш этиш лозим.\nИнтервьюнинг тўлиқ версиясини SPORTS.uz You Tube каналида томоша қилишингиз мумкин.\nОдил Аҳмедов: «Давлат клубларига ажратилган пулларнинг ярми ҳам манзилга етиб келмайди»\nВидео Шомуродовнинг голи ҳам терма жамоамизни мағлубиятдан қутқариб қола олмади (видео)


ДОЛЗАРБ МАСАЛАЛАР МУҲОКАМА ҚИЛИНДИ - Ўзбекистон овози газетаси\n«Сайловдан кейинги ўтган даврда туман партия кенгашининг 9 та пленуми, партия гуруҳининг 16 та йиғилиши ўтказилди. Халқ депутатлари туман Кенгаши сессиясига депутатларимиз ташаббуси билан 11 та масала киритилди ва уларнинг ижроси устидан депутатлик назорати ўрнатилди. Сайловчилар, электоратни ўйлантираётган турли йўналишдаги масалалар юзасидан 70 та депутатлик сўрови юборилди».\nЎзХДП Юқори Чирчиқ туман кенгашининг ҳисобот-сайлов конференциясида туман партия кенгаши раиси Латифжон Мансуров ҳисобот даврида амалга оширилган ишлар ҳақида батафсил ахборот бераркан, ана шу рақамларни келтириб ўтди.\nКонференцияда туман партия кенгаши ва гуруҳининг фаолияти кенг таҳлил этилди.\n— Айтиш жоизки, бошланғич ташкилотларда мақсадли тадбирлар ўтказиш, партиянинг ғояси ва устувор вазифалари тарғиботини кучайтириш ишимиз самарасини таъминлашда муҳим аҳамиятга эга бўлди, — дея ҳисоботини давом эттирди туман партия кенгаши етакчиси. — Бугун туманимизда партиямизнинг 34 та бошланғич ташкилоти фаолият юритяпти, уларга мингдан ортиқ аъзо бирлашган. Аҳолининг сиёсий-ҳуқуқий билимини ошириш мақсадида қуйи бўғинларда 62 марта сиёсий ўқув ўтказилиб, уларда 4 мингдан ортиқ партия аъзолари иштирок этди.\nБундан ташқари, аҳоли орасида учраётган ижтимоий муаммоларни ҳал этишда ҳуқуқий ва бошқа маслаҳат кўмаги кўрсатиш, электорат ҳуқуқ ҳамда манфаатларини ҳимоя қилиш мақсадида Жамоатчилик қабулхоналари фаолияти янада кучайтирилди. Аҳолидан тушган 141 мурожаатнинг аксарияти ижобий ҳал этилди.\nКонференцияда, шунингдек, халқ депутатлари туман Кенгашидаги ЎзХДП гуруҳи раҳбари Эгамберди Жаниқулов, партия фаоллари Изатилла Мирҳамидов, Муҳаббат Қосимова сўзга чиқиб, амалга оширилган ишлар бўйича ўз фикр-мулоҳазаларини билдиришди. Партия ташкилотининг ўтган даврдаги фаолияти қониқарли баҳоланди.\nКонференцияда ташкилий масалалар ҳам кўриб чиқилди.